
Guardacosta den cooperacion cu Polis, 

A detene 
4 ILEGAL 
na Aruba 


GUARDACOSTA di Caribe Hulandes, (KWCARIB) 
den colaboracion cu Cuerpo Policial Arubano (KPA) 
den prome oranan di diasabra mainta, a detene 4 ilegal 
na Aruba. 

T’asina cu rond di 5 or di madruga, Guardacosta 
haya informacion cu tin un boto sospechoso ta move 
den becindad di Roger’s Beach. Inmediatamente 
unidadnan di Guardacosta y di Polis a drenta den accion 
simulteamente. 

N’e sitio, a bin haya un di e personanan cu a landa 
bin tera, kende ta declara cu debi n’e laman bruto, 
e boto a bolter y nan mester landa pa trata di yega 
tera. Hunto nan tabata 4 persona den e boto. Durante 
breve investigacion, autoridadnan a bin haya e 3 otro 
tripulantenan, cu mientrastanto a landa yega tera 
tambe. Polis a detene tur 4 persona, kendenan a resulta 
di ta Venezolano di nacionalidad. Den habrimento di dia, 
poco ora mas lat, a bin haya e boto, pero tambe como 
7 tanki carga cu combustible, esta gasolin. Tur esaki a 
keda tuma den beslag pa sigui cu e investigacion. Ta ser 
sospecha cu e hendenan aki, ta envolvi den traficacion 
di droga, pa cual mester tin tanto tanki di gasoline, of 
nan ta contrabandea cu gasoline. E investigacion cu a 
sigui lo mester determina pakico tanto tanki di gasoline, 
riba un boto asina chiquito. 

VERSION POLICIAL 

Ayera nos a haya e version di Polis, cu ta bisa cu Central 
a manda Polis diasabra 05.01 na Rodgers Beach den 
Seroe Colorado, na unda dos homber a bin busca ayudo. 
Eynan Polis a topa cu dos homber sin camisa tur muha. 
Nan a declara cu nan a bin cu un boto y nan ta 4 persona 
y nan a trece algun articulo cu ta cuminda di cacho, 
cuminda di pushi, pasta di djente y habon di laba paña. 
Segun nan declaracion nan a bin Aruba, pero a perde 
caminda, como cu laman tabata bruto y no por a mira 
e luznan, y ademas e GPS a daña. Na altura di Parke 
di Molina (Vader Piet) e boto a bolter, unda un di nan 
a keda herida. Nan a landa bin costa y despues a sigui 
na pia busca ayudo. Polis a bay Grapefield cu e dos 
hombernan y eynan a topa cu e dos otro personanan. 
Despues a haya e boto na altura di Zwart Mangel riba 
strand banda di e casitanan. E 4 tripulantenan a keda 
entrega na Departamento di Warda Nos Costa pa sigui 
cu e investigacion. 

Credibilidad di MEP 

la werdo "WERKIA" f-T Pa; Victor (Toko) Winklaar 

pa falta di capacidad 


politico 


UN dia scur y bergonsoso, un dia di locura 
politico, un dia di incapacidad politico, un 
dia caminda tur hende por a tuma nota di 
e incapacidad politico cu ta dirigiendo un 
partido politico di gran prestigio manera 
Movimiento Electoral di Pueblo. 

Un partido cu a wordo funda pa Betico Croes, 
kende a duna e partido prestigio, respet y 
sosten di pueblo di Aruba, pero cu siman pasa 
a mustra un cara cu ta leu di e vision di mesun 
Betico aki, cu nunca lo a premira e tipo di 
pensamento y actividad destructivo aki. 

Mientras cu tanto su yiu homber cu awor porfin 
a ser permiti pa forma parti di e partido a trata 
di maluza su memoria pa hiba loke nan a yama 
un lucha pa salba autonomia di nos pais, y 
otronan den e partido a tribi di uza su nomber 
pa un accion asina baho contra interes di nan 
propio pais, por a mira e gran diferencia cu 
tin actualmente, den e MEP cu Betico a funda 
y e MEP cu su sobrina Evelyn Wever Croes tin 
algun aña ta dirigiendo. 

Pa colmo hasta e MEP di Nelson Orlando 
Oduber, a conoce mihor momento cu loke a 
keda demostra siman pasa, apesar cu tabata 
casi un plan identico cu e MEP di Nel tambe 
a ehecuta den pasado caminda si a logra di 
drenta sala di Parlamento pa ocupa esaki, y 
caminda nan a ser permiti pa keda cuanto cu 
nan tabata kier, te ora cu nan mes a bandona 
e sala aki bek y lague un biaha mas pa pueblo. 

Sinembargo un accion di locura di e magnitud 
cu e MEP di awe a trata di ehecuta diahuebs 
siman pasa durante tratamento di e ley 
di supervision financiero di CAFT, tabata 
no solamente increibel, pero riba su mes 
totalmente bobo y sin sentido ya cu realmente 
no tabatin enemigo pa bringa, no tabatin 
enemigo pa enfrenta. 

Loke tabata mas espantoso di tur cos, t’e 
hecho cu tur hende na Aruba, na Corsou y Sint 
Maarten, pero tambe na Hulanda, tabata bon 
na altura di e posicion cu lider di MEP, Evelyn 
Wever Croes y su partido MEP a tuma na final 
di 2014, ora cu Conseho di Minister di Reino, 
a duna Gobemador Fredis Refunjol un ‘KB’ den 
cual el a ser instrui pa no firma Presupuesto 


2014 di pais Aruba, cu 
Parlamento a aproba. 
E lider di MEP a bay 
den prensa Hulandes 
y di Aruba, a presenta nan un raport contra 
Gobierno di Aruba y a reparti esaki na 
practicamente tur miembro di Tweede Kamer 
cu nan a topa cune na Hulanda, y hasta a 
suplica Gobierno di Hulanda, pa interveni den 
maneho financiero di Gobierno di Aruba. 
Despues di tur e desaroyonan cu a sigui, 
caminda na tur momento partido MEP a 
sinta anhela y spera riba e medida drastico 
di Hulanda contra Gabinete Mike Eman, e 
frustracion a crece bira un volcan cu diahuebs 
a rementa den propio scochi di partido MEP. 

Tabata spera e fecha di prome di augustus 
caminda Conseho di Minister di Reino lo a 
ehecuta un KB pa forsa supervision financiero 
pa medio di CFT riba Gobierno di Aruba, 
pero e fiesta di alegria politico aki, tampoco 
a sigui y tur hende tabata mira cu e relacion 
entre Prome Minister Mike Eman y Gobierno 
di Reino, tabata sigui su rumbo positivo y di 
gran respet. 

MEP a sostene accionnan violento, a yama 
nan siguidornan pa manifesta y a cana bay na 
varios ocasion rumbo di oficina di Gobierno, 
pero nunca convenciendo suficiente cantidad 
di hende pa sostene nan vision politico, cu 
realmente no tabata un vision. 

E politica cu Evelyn Wever Croes kier ehecuta 
cu su partido, ainda ta un misterio y e unico 
lema cu e ta uza y ta sigui uza, ta cu “Aruba 
merece Miho” cu pa colmo tabata un lema cu 
partido AVP ya caba a uza den su campañanan 
electoral den pasado. 

Diahuebs ultimo un biaha mas 
Evelyn Wever Croes a purba pa 
ehecuta un manifestacion cu na 
final di dia e lo a uza pa exigi un 
eleccion nobo, pero no a logra 
atrobe ya cu simplemente e no 
por subestima conocemento y 
sabiduria di pueblo di Aruba. 

Ta kende cu por conta di 1 te cu 21 
aki na Aruba, no ta bon na altura 
cu pa un partido di 8 asiento bay 
baha un Gobierno di 13 asiento, ta 
rekeri mucho mas cu solamente un 
“t-shirt” di propaganda politico y 


un agresion verbal y violencia fisico y material, 
cu nunca por a supera of vence un decision 
sagrado cu pueblo a tuma na luna di september 
di 2013, ora cu pueblo a eligi su Gobierno pa 
4 aña. 

E falta di respet pa inteligencia di su propio 
pueblo cu e mester sirbi, no a caba diahuebs 
ultimo pero a sigui su mañan diabierna ora cu 
Evelyn a hiba su colega Xiomara Ruiz Maduro 
hunto cune, y a bati na porta di oficina di 
Gobernador, pa entrega un carta di fraccion di 
MEP, haciendo un peticion riba Gobernador, 
p’e no firma e concepto di ley di CAFT cu 
Parlamento a aproba e dia prome. 

Un comedia ridiculo, sin sentido y cu ta bisa 
mas di e MEP su politica actual cu cualkier 
otro cos pero cu ta bolbe confirma cu partido 
MEP ta un partido demasiado grandi pa Evelyn 
Wever Croes carga n’e momentonan aki. 

Loke a sigui despues ta un intento pa trata 
di mantene loke MEP a yama un lucha, cu 
realmente tabata e lucha di partido MEP for 
di aña pasa, ora cu a pidi Gobierno di Reino 
pa interveni contra di Gabinete Mike Eman. 
Awor ta sigui insisti cu su marionetanan pa 
sigui instiga y spanta pueblo cu lo pone Aruba 
plat e siman aki dia 4 di september, un biaha 
mas faltando respet pa inteligencia di un 
pueblo di Aruba, cu semper a hiba un lucha 
husto pa supera tur obstaculo cu el a yega di 
confronta. 

Un obstaculo manera e MEP di diahuebs 
ultimo, sin duda lo no ta problema pa pueblo 
di Aruba por supera ya cu pueblo en realidad a 
bolbe duna Evelyn Wever Croes otro mensahe 
cla, cu e cosnan aki simplemente no por. 










Segun raport di European Committee for the Prevention of Torture and Inhuman or Degrading 

Treatment of Gastigo (CPT), 

Situacion di detenidonan den 

KIA ainda ta MALO 

Ta conseha pa KIA wordo bishita cada aña pa expertonan 


E SIMAN cu a pasa, European Committee 
for the Prevention of Torture and Inhuman or 
Degrading Treatment of Gastigo (CPT), a publica 
su raport rib’un investigacion cu nan a haci na 
luna di mei 2014 na KIA.. 

E raport aki a constata varios iregularidadnan 
inhumano cu ta pasa den nos instituto corectional 
KIA. Entre otro, e detenidonan ta wordo sera pa 
dianan largo suno den un cel, no tin suficiente 
lus natural ni ventilacion suficiente. 

A constata tambe cu Aruba no a drecha e situacion 
desde nan ultimo bishita na aña 2007. 

E investigacion ta inclui; condicionnan y cuido 
di salud pa detenido y trahador, condicion 
di detenido, detenidonan huvenil,detenido 
femenino, presonan vulnerable (mental), staffy 
personal, disiplina, contacto di pafor. 


Den bista di DPT, KIA no tabata un lugar 
adecuado pa acomoda un mucha homber di 15 
aña y mester duna mas consideracion pa provee 
un atmosfera mas adecuado pa hobennan cu a 
wordo kita for di nan libertad. 

CPT ta recomenda pa autoridad na Aruba 
desaroya un strategia pa cumpli cu nececidadnan 
specifico di hobennan cu ta deteni. E Codigo 
Criminal nobo ta provee pa hobennan cu wordo 
sentencia wordo poni den un institucion hubenil 
(Plaatsing in een inrichting voor jeugdigen). 
Mientras cu hobennan ta wordo teni den KIA, 
esfuersonan adicional mester wordo hasi 
pa provee pa nan actividadnan y education 
productivo. 

Prisoneronan den necesidad di ayudo psiquiátrico 
tabata wordo manda na PAAZ na 
hospital. Sinembargo, e departamento 
aki, no tabata ekipa pa acomoda 
patientenan forensico cu ta wordo 
considera violento y peligroso, dus e 
bishita di consulta na PAAZ tabata dura 
solamente un paar di ora. 

Tambe, prisoneronan varios biaha 
tabata wordo geboei na man y pia 
durante consulta na PAAZ. 

CPT ta conseha cu e practica aki mester 
wordo termina pa motibo cu e ta stroba 
un relacion adecua entre pashent y 
docter. Segun CPT, boei solamente 
mester wordo aplica rib’e peticion di 
doctor si e sinti su mes menasa. 

Como cu Aruba no tin un departamento 
di forense psiquiátrico, y e hecho cu 


KIA tin un unidad special pa detenidonan cu sah 
mental, un psiquiater mester bishita KIA por ^ 
menos un te dos biaha pa siman. Tambe mesn 
tin un therapista pa sigura cu e detenidonan i 
haya of wordo ofreci programanan adecuado. 

Varios detenido a conta e delegacion di CPT c 
nan no tabata protehi den KIA dor di e varic 
violencia y intimidacion cu nan tabata ricit 
Detenidonan tabata malcontento di e trato c 
nan tabata ricibi for di e staff y bewakernai 
Nan a laga sa cu ora di pelea of problema enti 
detenidonan, e staff ta tarda pa interveni. 

Den e tempo cu CPT a bishita KIA na 2014, 
condicion di prison tabata verval. Pleister tabai 
cay for di plafon y e murayanan tabata decay ( 
frustra dor di biento, santo y salo. 

E estado di verval tabata evidente den tur c 
cu a wordo bishita y den varios cambernan di 
edificio. 

Te hasta un pida plafon a cay riba un detenic 
cu tabata subi trapi, cu a demostra con peligros 
e situacion tabata. 

E delegacion a nota tambe cu diferente cel tabai 
yena cu awa, sea cu awa di wc cu ta lek of av 
cu tabata basha for di muraya. Esaki tabai 
causa pa problema di siguridad y higiene. Staff 
detenidonan por slip y cay y tambe tabata forn 
e posibilidad pa insectonan broei. 

Tambe a CPT a nota cu e celnan tabata mi( 
aproximadamente 9,5 m2 y tabata ekipa cu can 
di piso di tres cama riba otro. Luz natural tabai 
bon. Pero luz articial den varios cel no tabai 
traha, y despues di 6 pm te mainta tabata scur 
E area sanitario tabata contene un wc y douche 


OreaiM.in0 of a va.ca.iion ? 

WanDisneiiWorld 


Oct 02- 11,2015 
Occ 19 - 27, 2015 

• MAGIC KINGDOM 

• DISNEY HOLLYWOOD STUDIOS 
•SEAWORLD 

• UNIVERSAL STUDIOS 

• ISLAND OF ADVENTURE 






Travel Bureau Inc- 

Tel: 582-1992 



fiiit, 
mifes 

f\m ivirhin your nachl 











AWEMainta Dialuna, 31 Augustus 2015 


5 


un labamano y e area tabata parti parcialmente 
for di e resto di e cel. 

Hopi cel tabata yen stof dor cu no tabata tin 
manera pa evita pa biento supla santo den e 
celnan. Den pasado CPT a declara cu e celnan 
tabata bon pa acomoda un persona y riba base 
eceptional, por pone te dos persona. Sinembargo, 
KIA ta pone 3 persona den un cel. 

CPT ta recomenda pa autoridad na Aruba 
tuma e pasonan necesario pa drecha e estado 
di decadencia di prison. Esaki ta inclui evita 
pa e edificio yena cu awa, no pone mas di dos 
detenido den un cel, y luz artificial mester wordo 
poni y tambe mester separa e baño for di e cel 
completamente. 

Tambe CPT ta recorda cu e meta mester ta pa 
asegura cu tur prisonero mester pasa un parti 
di dia razonabel (8 ora of mas), pafor di nan 
cel, haciendo actividadnan productivo manera, 
traha, siña, sport, y asocia cu otro. Esaki ta 
esencial p’e bienestar di e detinidonan y ta di 
hopi importancia pa prepara nan ora nan sali 
id for di prison. 

lo Bishita di CPT na KIA na 2014, a duna resultado 
sr cu poco actividad productivo y educacional 
ta tabata wordo hasi den KIA. Detenidonan tabata 
pasa nan tempo sin hasi nada y tabata tin poco 
trabou pa hasi. 

:u No tabata tin suficiente deporte, programanan 
Ds educacional y recreacion. 

)i. CPT ta recomenda pa desaroya un plan pa drecha 
:u esaki na unda detenidonan por mantene nan 
a. mes ocupa hasiendo cosnan util, productivo y 
re educacional. 

E hala hubenil den prison tambe tabata 
e inadecuado segun CPT. Den e celnan tambe 
ta tabata acomoda tres hoben y nan tabata ekipa 
of satisfactoriamente. Tabata tin un sala separa di 
recreacion na unda lesnan di pintamento y obra 
el di man tabata wordo duna. 
e CPT ta recomenda pa desaroya un mihor area di 
desaroyo y pa no pone mas di dos hoben den un 
cel. E hoben mester hasi ehericio pafor. Y mester 
lo tin un mihor programa educaconal. 

>0 

E parti femenino di prison, a wordo haya limpi, 
ta geverf y bon ekipa. Sinembargo, e area sanitario 
m no tabata separa y e wc’nan den varios di e celnan 
ta no tabata flush. No tin bel y detenidonan a keha 
’y cu staff tabata laga e unidad desatendi. CPT ta 
la recomda e situacion aki tambe wordo remedia. 

di Recomendacion final di CPT pa autoridadnan 
la di Aruba ta pa revisa tur e recomendacionnan 
ta aki. Y ta conseha tambe pa KIA wordo bishita 
ta pa eximina cada aña pa dos experto pa controla 
te unda e recomendacionnan di CPT a wordo 
: y cumpli. 


Debi na lansamento di sistema nobo di cobransa 

Diaranson, diahuebs 
y diabierna awor por 
paga so na N.V. Eimar 

Di acuerdo cu Wanda Broeksema 


“NOS ta habri durante orario normal, pero 
lo limita nos servicionan solamente na caha 
pa ricibi pago”, asina Wanda Broeksema, 
Gerente di Departamento di Relacion cu 
Cliente na N.V. Elmar a enfatisa. 

Diarazon dia 2, diahuebs dia 3 y diabierna 
dia 4 di september proximo lo cuminsa 
prepara pa implementacion di e sistema 
di cobransa nobo, pa cual ta anticipa cu e 
proceso administrativo na balie lo por dura 
un poco mas cu normal. 

Cu e realidad ey den mente, N.V. Elmar ta 
opta pa reserva e 3 dianan aki solamente 
pa atende cu clientenan cu ta bin paga nan 
recibo di coriente. 

Ta corda clientenan cu no mester paga na 
N.V. Elmar so pasobra por bay tambe n’e 
Hulpbestuurskantoornan situa den forma 
combiniente den tur districto of na bo 
banco di preferencia. 

E sistema nobo di servicio na cliente, 
“Customer Information System” (C.I.S) ta 
diseña pa brinda mihor servicio y provee 
un base mas eficiente pa tecnologia di 
informacion pa cu operacionnan comercial. 

Den su afan pa mehora eficiencia na cliente, 
N.V. Elmar ta implementa e software nobo 
pa cu servicio na cliente y e hardware pa 
apoy’e, pa yuda yega na un nivel di servicio 
di calidad cada dia mas halto pa medio di 
un solo solucion pa maneha tur proceso cu 
ta envolve e cliente. 

CIS ta ofrece solucion y beneficio tanto 
p’e clientenan como p’e empleadonan. 

E ta permiti pa ofrece clientenan 
opcionnan adicional pa haci pago y ricibi 
notificacionnany provee empleadonan cu 
aceso mas rapido y facil na informacion 
ora cu mester di dje, sea ta na oficina of 
riba caya. 

Algun di e beneficionan cu ta bin cu 
implementacion di e CIS nobo ta ensera 
un sistema di IT cu ta moderno, stabiel y 
cu por depende riba dje pa reduci risico 
di fayo den traha factura y e fluho di 


placa efectivo; Brinda mas informacion 
detaya di e usuario y su uzo, cual ta provee 
oportunidad pa decisionnan di gerencia 
mas efectivo y cu miho enfoke; Mehora 
aceso di data p’e representante di servicio 
di N.V. Elmar, esaki ta yuda pa bin cu 
solucionnan mas rapido pa asuntonan 
relaciona cu e clientenan; Historia di 
e cuenta awo ta “linked” na e cliente; 
Mehoracion den e cobransa di debe; 
Provee cliente cu e oportunidad pa mira 
su informacion di cuenta via di Internet. 
Tur e servicionan aki ta forma parti di 
e aplicacion nobo y lo wordo introduci 
gradualmente. 

N.V. Elmar ta celebra 65 aña di existencia 
na november proximo y ta conta cu un total 
di 165 empleado den servicio directo di e 
compania. Siendo nos compania nacional 
distribuido di coriente, N.V. Elmar ta 
inverti alrededor di 20 miyon fiorin tur aña 
den mantencion y actualisacion di su red 
di electricidad. 

Cu lansamento di CIS, ta demostra cu no ta 
dedica atencion solamente na aspectonan 
tecnico y di infrastructura, sino tambe n’e 
nivel di servicio eficiente y moderno cu ta 
brinda clientenan diariamente. 

Mike Eman ta BOU CURATELA pa 
mal maneho financiero 



Ni den caso di calamidad e ley di CAFT 
ta pone Mike Eman bou di un curatela 
severo, cu cantidad di menasa pa 
KB. Mike Eman no por tuma 
prácticamente ningun decision 
mas den bienestar di nos pais. 
Ni den caso di calamidad e mes 
por dicidi, sin consulta prome 
cu Minister Presidente Hulandes 
MarkRutte.“Kiermen ni den e caso di 
urgencia extremo nos Gobierno por tuma 
decision, sino mester somete su mes na 
aprobacion di Hulanda. 

Con un ley asina por ta “bon” 
pa Aruba?,” sra. Wever Croes ta 
cuestiona. 


Tel: 5821164 
Cel: 5931189 
Fax: 5880109 
w w w. boutiquekeyl a. coiii 


Nos tin hopi paña nobo y bunita 
di size S te cu size 26 
Pasa wak pa bo mes!! 

n l^ "like'uson 

facebook 


Hulanda nan lo no a tribi mes di haci algo asina. 
Pero tur hende sa dicon nos a cay asina abou; 
pasobra nos tin un Gobierno iresponsabel. 
Ademas esaki ta un entrega di nos autonomfa, 
pasobra no ta nos tin e ultimo palabra, sino 
ta CFT tin’e, y ni den caso di calamidad, Mike 
Eman por dicidi su mes. 

Pakico CAFT no t’e solucion? 

Den e ley di CAFT, AVP ta compromete su mes 
pa bin cu MAS medida ainda. Si bo ta kere 
cu awor cos ta duro, mihor bo wanta duro, 
pasobra e medidanan nobo lo corta bo te na bo 
weso! Pero AVP no ta baha nan mesun gasto: 
Nan ta keda cu 9 Minister, nan por keda biaha 
y fiesta, y regala nan amigonan contract gordo 
gordo. Pero pa pueblo lo hisa e BBO hopi mas, 
lo bin cu TransactionTax, lo corta mas den 
subsidio pa cuido di nos grandinan, di nos 
muchanan special, djis pa menciona algun. 
Abo ta kere cu esey ta husto?, Evelyn Wever 
Croes ta puntra. 


“AINDA mi no ta compronde con 13 
Parlamentario di AVP por pidi Parlamento pa 
pone nan Ifder Mike Eman bou di curatela. 
Esaki ta un hecho históricol”, lider di MEP 
a declara. E ley di CAFT ta un ley cu ta bay 
contra nos principionan democratico, pasobra 
Parlamento, e organo cu mester controla 
Gobierno, ta wordo poni un banda. 

Segun sra. Evelyn Wever Croes, 
Parlamentarionan ya no tin tur espacio pa trese 
amienda of eherce nan derecho di presupuesto 
(Budget Recht). Esaki ta violacion di nos 
Constitucion y ta berguensa cu e 

Gobiemonan di 
Arub a y Hulanda ta 

algo asina. 


N a 


Medida cu ta corta te den bo 
weso 

Sra. Wever Croes ta sigui bisa 
cu den e ley aki Mike Eman ta 
compromete su mes pa bin cu mas 
medida ainda durante tres aña 
nos dilanti, cada aña mester bin 
medidanan nobo pa logra baha 
e déficit manera Mike Eman a 
compromete su mes den articulo 
14 di e ley di CAFT. 

Un lista di 24 medida cu Mike Eman 
a anuncia y cu Angel Bermudez a 
confirma. Si bo ta kere cu awor 


cos ta duro, mihor bo wanta duro pasobra e 
medidanan nobo lo corta bo te na bo weso! 

No solamente mester hisa e BBO n>un porciento 
hopi mas halto, pero lo bin cu e Transaction 
Tax, lo bin cu e ABB y lo corta hopi mas den 
subsidionan di esnan mas vulnerable den nos 
comunidad. 

Medida pa pueblo, pero fiesta di AVP ta sigi 

E crueldad y inhusticia mas grandi ta cu e ley 
aki tin cantidad di medida cruel contra pueblo, 
pero AVP mes no ta baha nan mesun gasto. 
Pueblo mester hala faha mara hopi mas ainda, 
pero Mike Eman y su Ministernan si por sigui 
cu nan adicción pa gasta placa, segun Evelyn 
Wever Croes. 

Mike Eman no tin sosten mas 

Pueblo a demostra cu e no kier Gabinete 
Mike Eman. Mike Eman no tin sosten mas di 
gremionan, e no tin sosten mas di sindicatonan. 
Ni su 13 Parlamentarionan no tin confiansa 
den dje mas, sino nan no a pidi pa pone bou 
curatela. Mike Eman ta para su so. Ademas, 
ningun hende ta kere cu Mike Eman por 
soluciona e problemanan den nos pais, pasobra 
nan a demostra caba cu nan no ta apto pa 
maneha e crisis financiero. Pasobra enbes 
di busca solucionnan a scoge pa entrega e 
autonomia financiero na Hulanda. Pasobra 
nan mes no kier hala faha mara, pero si nan ta 
compromete pa mas medida pa pueblo. 

Esakinan ta algun motibo dicon MEP ta contra 
e ley di CAFT pasobra e no ta soluciona e 
problema p’e ciudadano. E ta permiti Mike 
Eman sigi cu su adiccion di malgasta placa, 
y e ta impone mas medida rib’e cuidadano. 
Medidanan cu ta bay corta te na bo weso. 

Kico awor? 

MEP a pidi Gobernador pa no firma e ley 
debi cu e ley ta bay contra nos Constitucion. 
“Nos ta conciente cu Gobernador mester 
sigi instrucción di Hulanda y cu Hulanda si 
kier p’e ley aki pasa. Pero nos no ta give up. 
Nos lo denuncia e entrega di nos autonomfa 
tambe na instancianan internacional, te na 
Nacionnan Uni y na Union Europeo. E cos aki 
no ta caba aki, e caminda diplomático ta hopi 
largo ainda, y nos lo encamine pa duna nos 
pueblo su bienestar bek,” sra. Wever Croes a 
termina bisando. 

/CTeropuerto Internacional 

Reina Beatrix 

ARUBA AiRPORT AUTHORITY N V, 

REQUEST FOR EXPRESSION OF INTEREST 


Aruba Alrport Authority N.V. (AAA) is seeking expressions of interest of third parties that would be 
interested in investing in the re-development, management and operation of the Old Terminal Building 
(Dakota) located on the south side of the airport runway at Aeropuerto Internacional Reina Beatrix. 

AAA is seeking interested third parties to operate an aviation themed café/restaurant from within this 
building. AAA is confident that the location of the bullding, with its amazing view of the runway and 
airfield, and it’s interesting history for Aruban aviation will be a unique tourist opportunity and provide 
for yet another wonderful experience whilst visiting Aruba. 

The Dakota Airport buiiding was one of the airport's ohginal terminal buiidings and was commissioned 
in 1942, It was later used as the airport fire station in the mid 1950's after a new airport terminal was 
completed. AAA has partnered with IVIonumentenburo Aruba, in orderto supervise the design and en- 
sure that the building Is restored to its original charm, makes use of its art-deco architecture, and pre- 
serves an important part of the Aruban aviation history. 

The interested party is expected to invest in the re-development of this terminal building based on a 
Build Operate Transfer (BOT) agreement with AAA with a long-term lease agreement. The interested 
parties will be granted the permission to manage and operate the concession at the terminal building 
against terms and conditions yet to be determined. The total investment for the re-development of the 
terminal building into an aviation themed café/restaurant is estimated to be approximately Awg. 2.5M- 
3.0M. Interested parties should have the financial means to support such an investment, and have ex- 
perience in the restaurant, food and beverage industry. 



Interested parties are requested to directtheir interest to Barbara Brown, Chief Commercial Officer, via 
emaii at b.brown@airportaruba.com . Those parties that formally express thetr interest will be invited to 
participate in a tender process (Request For Proposal) which witl include further details on the terms 
and conditions pertaining to the Investment in the old terminal building and the management and oper- 
ation thereof. 


Aruba Airport Authority N.V. 


^eropuerto Internacional 

Reina Beatrix 

ARU8A AIRPORT AUTHORITY N.V, 


Schipl' 


in co-cperation witii Schipho! International 8.V. 

FERTEC N.V. 

AIRCONDITION & REFRIGERATION 

Address: Caya Ernesto o Petronia 45 Email: fertecnv@hotmail.com 
Tel; (297) - 5882860 Cetl; (297) - 5633766 

Seriously efficient air conditioning 

A smart solution for your 
busines or home 

5 ton unit, 5.3 amps 

24 hours a day, 7 days a week 
is about 230,- AWG monthly 



SEER up to 25.00 

XS JURCF 

Home Energy System 

New generation of 
inverter minisplit 


The Only Inverter Central 
Unit with 

Solar Panel Connection 


LEÑÑoJTy n 




Scotsman 

ñvSyftwm 

OOOO 

proDfGy 



Amienda di 
MEP a sigura 
continuidad 
di fondonan 
pa maneha 
caretera 


DIARAZON ultimo Parlamento di Aruba a trata e ley di 
InterimWegeninfrastructuur (IWIF) paaña2015. Efondo 
aki a wordo creapa specificamente administra fondonanpa 
mantene y traha careteranan nobo caminda ta necesario. 
Den e ley cu a wordo presenta tabatin poni cu pa 1 
januari 2016 e fondo aki lo wordo elimina y cu tur cos 
lo bay cay den presupuesto di DOW. 

Segun Chris Romero (MEP), e argumento cu a wordo 
treci padilanti tabata cu mayoria di e proyectonan grandi 
a cay afo di IWIF. 

Nos a trece padilanti cu hustamente p’e motibo 
aki no mester elimina e fondo, pasobra e ta un 
structura chikito cu t’esun di mas apropia pa 
proyectonan di caretera chikito of mantencion. 
Den cuadro di esaki fraccion di MEP a entrega un 
amienda den e ley. 

E amienda a ensera eliminacion di articulo 2 unda cu 
tabatin para cu e fondo lo termina na 2016. Ademas di 
esaki fraccion di MEP a enfatisa cu IWIF mester tin un 
fuente cu e ta haya su fondonan p’e por ta operacional 
tur aña. 

Pais Aruba anualmente ta haya alrededor di 20 miyon 
florin for di motorrijtuigbelasting. 

Relaciona cu esaki MEP a expresa e deseo pa medio di un 
mocion pa stipula cu 50% di entradanan por bay den IWIF 
pa construi y keda mantene camindanan rond di Aruba. 
E esencia di tanto e amienda y mocion presenta tabata 
cu e fondo tin tur derecho di existencia como structura 
chikito pa maneha proyectonan di careteranan. 

Segun Chris Romero, durante stemmotivering un 
Parlamentario di AVP a expresa cu e no tin sentido pa 
bay aloca un suma na IWIF tur aña, pasobra na 2016 
lo bay cobra motorrijtuigen belasting den accijns y p’e 
motibo ey fraccion di AVP no a sostene mocion di MEP. 

Cu otro palabra tur cu ta doño di un auto lo bay paga mas 
belasting, anto esnan cu ta core mas, lo bay paga mas. 
Na final, e amienda si e wordo acepta y asina fraccion 
MEP ta cuida e existencia di e fondo aki, segun Chris 
Romero. 

E CFT-CAFT Ve cuchiu 
financiero di Gabinete 
Mike Eman cu ta bay 
corta nek di tur famia 
na Aruba 


“SI nos ta kere cu ley di curatela financiero 
CFT-CAFT cu a wordo aproba dor di Mike 
Eman y partido AVP, su unico consecuencia 
pa nos pueblo ta nos Status Aparte, nos ta 
cometiendo un fout grave. 

Awor e cadena di castigo cu e medidanan 
contra nos pueblo ta bin ya proximamente. 
Nos di MEP cumpliendo cu nos deber di sali na 


defensa di nos digno pueblo kier alerta nos 
pueblo riba e rabo di medidanan cu ta na 
caminda cu ta bay cab’i corta nek financiero 
di tur famia na Aruba”, segun Glenbert Croes. 

“Laga nos puntra nos mes: Acaso no ta 
suficiente sufrimento caba cu tur e medidanan 
cu Mike Eman y AVP a tuma caba contra 


pueblo? Acaso Mike Eman y AVP no ta realisa 
cu nos pueblo no por sufri mas castigo cu rabo 
di medidanan cu lo bin cu e CFT-CAFT? 

Loke e pasa diahuebs ta un señal di un pueblo 
cu ya ta sufriendo di mas na man di tur e 
medidanan di Mike Eman y AVP. 

Awor Mike Eman, AVP y CFT ta bay cab’i 
caba cu nos pueblo cu e medidanan cu lo bin 
proximamente. 

Laga nos como pueblo realisa na tempo prome 
cu ta lat. No ta husto pa nos digno pueblo sufri 
pa culpa di e desastre financiero cu Mike Eman 
y AVP a ocasiona.Cua ley cu ta cu bin na vigor 
pa crucifika e futuro di nos pueblo, condena 
bida di tur famia na Aruba y sentencia e destino 
di nos yiunan mester wordo revoca. 

No ta tuma medida contra e culpable cu ta 
Mike Eman y AVP, ta tuma medida contra e 
pueblo inocente cu ya caba ta pasando hopi 
necesidad. Gabinete Mike Eman y Gabinete 
Rutte: Boso recapacita”, t’e apelacion di 
Glenbert Croes (MEP). 





USTERINE 

COOLMINT 


Kills Germs that Qsua 
Bad Ptaque & tlw 

Guiti Dlsease Gingivrfó 


Aytron Tromp 

Fotografa, Owner ARTN Photography 


—TAKE THE2015 — 

USTEraNE' 

21-DAY CHALLENGE 

ONE POWERFUL M1NUTE A DAY CAN ADD UP TO A GUARANTEiD RESOLUTIOK WIH 


stopi: 

Take a 'selfte' swishing with y 
favofite LISTERINE* MoLith Ri 


SUBMIT YOUR 

‘SWISH SELFIE’ 

— FOR ACHANCE — 

TO WIN! 

Send ernails as often as you Itke 
botween 01/08/2015 and 30/09/2015 


Chofer 
burachi a 
ecasiena 
accidente 


CENTRAL a manda 
Polis diasabra 00.53, n’e 
caminda di Kibaima pa 
Tanki Flip, na altura di 
Paradera pa un accidente 
cu herido. Eynan a 
resulta cu ta trata di un 
accidente frontal cu hopi 
daño material. 

Polis a nota cu e chofer 
G.H.T. tabata bou di 
influencia di alcohol, y 
a keda deteni mesora. 
Na Warda el a presente 
dilanti Fiscal Auxiliar, 
unda el a supla 830 ugl. 
Su rijbewijs a wordo kita 
mesora. Despues cu el 
a haya boet, e por a bay 
cas. Lucho Towing a hiba 
e auto Dodge Caravan 
color di plata sin papel, 
Warda di Polis. 

E discusion no Fe 
destruccion, sino mas bien 
ioke pais Aruba a perde 
dia 27 augustus 2015 


E DESTRUCCION mas grandi dia 27 
augutus 2015 ta loke nos pais a perde. Awor 
di ripiente e discusion na Aruba a bira e 
destruccion na Parlamento di Aruba. E issue no 
t’e destruccion, e issue ta nos Status Aparte cu 
a wordo entrega pa Mike Eman, e issue ta cu 
Mike Eman a haci cu medida ta bira ley. 

E issue ta cu nos tin un Prome Minister cu 
a doblega pa presion y a entrega nos lucha 
facilmente sin bringa pe. Un homber cu aña 
pasa na aña 2014 a bay un welga di hamber 
y tabata dispuesto pa muri pa 1 presupuesto 
y kier a yama Fort Zoutman, Fort Autonomia 
awe ta cambia 360 grado y ta entrega e lucha. 
Segun Dangui Oduber (MEP). 

Dia 27 augustus lo wordo recorda den historia 
como e dia cu Mike Eman a destrui nos Status 
Aparte. Awe kier papia di cuanto placa e 
destruccion lo costa pueblo y kier haci esaki 
e discusion. 

Lastima con un Gobierno y fraccion di AVP 
ta sigui cu nan doctrina y sigui brainwash e 
pueblo aki. Loke nan mester splica pueblo 
ta kende ta bay paga e debe di 4 biyon florin 
cu nan a crea, kende t’esnan cu ta bay wordo 
castiga cu medida y cual t’e medidanan cu 
ainda falta pa bin. Na aña 2009 e debe di pais 



OPENBARE AVONDLEERGANGEN ARUBy^ 


Aruba tabata 49.7% di su GDP. 

Awe na aña 2015 nos ta na 82% di nos GDP, 
apenas 5 aña Gabinete Mike Eman 2, Dangui 
Oduber a sigui splica. 

Den apenas 5 aña e Gobierno aki a aumenta e 
deficit presupuestrio cu 1.4 biyon florin. Awor 
bo ta puntra bo mes si ta deliberadamente 
esaki a wordo haci p’e Gobierno aki, di crea 
debe, fia placa, manda nos pais bancarota cu 
awe ta entrega tur cos. 

Aki nan caminda Hulanda a cuminsa tomo nos 
Status Aparte y Mike Eman a bay di acuerdo 
cu esaki. 

Loke a sosode 27 augustus cu aprobacion 
di e ley GAFT ta un culiminacion di mal 
gobernacion. Desde awe henter e Gobierno 
aki ta bao curatela. 

Den articulo 14 di e ley di CAFT ta para e 
normanan cu pais Aruba mester cumpli cune 
pa por yega na un presupuesto balanza. Den e 
normanan aki tur e medidanan ta hinca. 

“Nos mester recorda e pueblo aki cu Gobierno 
a acorda cu CFT cu nan lo bay tuma 24 medida 
pa cumpli cu e normanan. Den e medidanan 
aki ta para cu 50% di e arbeidscontractant lo 
bay cas, ta para cu lo aumenta e BBO, ta para 
cu lo bin cu transaction tax y asina 
lo bin un cantidad di medida mas. 
Gobierno mester splica pueblo 
con e ta bay reduci e deficit di e 
presupuesto di 9.4% pa 3.7%, 
esaki ta loke pueblo kier sa”, segun 
Dangui Oduber (MEP). 


Durante e reunion a puntra Prome 
Minister con e ta bay yega n’e normanan 
cu cu e mes a acorda. E no por a contesta 
ningun pregunta y manera semper a recuri 
na gañamento y trocemento di berdad. 

E Gobierno aki a permiti su mes tuma 
henter un pais haci pa añas, pero awe 
e realidad ta otro. Awe nos ta bibando 
den e realidad di un pais cu a ser engaña. 
Nos tur a ser engaña cu no tin problema 
financiero, cu no lo bin mas medida, cu 
nos lo conoce un mihor calidad di bida y 
cu Gobierno lo reduci e costo di bida. 
Awe no solamente nos tin un Gobierno cu a 
wordo poni bao curatela sino nos tin un pais 
den deterorio social y un pais bibando den 
pobreza. 

Anto awe kier desvia atencion cu cantidad 
di articulo pa brainwash hende. Kico tin mas 
balor pa nos Arubianonan nos Status Aparte 
of algun glas cu a wordo kibra. 

“Claro cu nos no ta di acuerdo cu e destruccion 
cu a tuma lugar y nos no ta promove violencia. 
Nos ta lamenta loke a sosode, pero nos ta kere 
cu e discusion no mester ta gefocused riba e 
destrucion sino mas bien riba loke nos a perde 
como pais y loke ta bin pa nos pueblo. Tur e 
daño por wordo drecha, pero loke nos a perde 
nos no ta haye mas”, segun Dangui Oduber 
(MEP). 



Bo ta creativo, responsabel, motiva y gusta traha 
cu bo man. Anto un opleiding na OAA 
Beroepsonderwijs scol anochi di ofishi ta net 
loque bo ta busca. Check nos out na 5827324 of 
bishita nos website: www.oaa.aw 
Inscribi pa aña escolar 2015-2016 











AWEMainta Dialuna, 31 Augustus 2015 


11 


INCAPACIDAD 
di Parlamento a 
laga CAFT haci su 
entrada! 


SIMAN pasa Parlamento a trata y aproba e 
ley di supervision financiero CAFT . E ley di 
supervision a nace despues cu Gabinete Eman 
a firma un protocol dia 2 mei, pero prome cu 
esey ya nos por a papia di supervision riba 
presupuesto 2014 ora cu “e hemchi a pasa 
over” y a conduci na un KB. 

Ta importante pa enfatisa cu e motibo 
principal tabata “ondeugdelijk financieel 
beheer” dus mal maneho financiero. Pero 
semper ta relevante pa puntra dicon cosnan 
a yega asina leu? Acaso no por a evita un ley 
CAFT?, e colaborador di fraccion di MEP, 
Gerick Croes ta puntra. 

Na prome lugar e ta importante pa pueblo 
compronde cu e ta necesario pabo pais tin un 
finansa publico sano, esta un debe nacional 
y un desaroyo presupuestario 
sostenibel. 

Nos pais ta chikito y tin 
un economia fragil 
cu n’e momento aki 
ta depende di un 
solo sector cual ta 
pone cu mas ainda 
nos mester percura 
cu maneho di nos 
debe ta algo cu nos 
lo por paga bek y 
fiha prioridadnan 
ora cu pais Aruba 
ta compila su 


presupuesto. 

IMF den pasado a indica cu pa nos un debe 
sostenibel lo ta maximo 40%. Pa loke ta trata 
deficitnan esaki mester keda na lo minimo 
teniendo na cuenta cu si esakinan cada rato 
ta halto automaticamente ta conduci cu 
mester bay haci prestamonan adicional pa 
tapa e buraco cual n’e mesun momento ta 
crea gastonal adicional di interes cual n’e 
momentonan aki t’e segundo categoria mas 
halto di gastonan ekivalente ta 17%, segun 
Gerick Croes. 

Sigur un di e reglanan basico ta cu bo no por 
gasta mas di loke bo ta ricibi na entrada y 
inversionan mester tuma lugar na un forma 
responsabel nificando cu nan mester ta 
financieramente sostenibel. Den e periodo di 
gobernacion di Gabinete Eman I & II 
e desaroyo prespuestario tabata 
esun di mas malo den historia 
di pais Aruba. 

Malo den e sentido cu 
reglanan presupuestario 
no tabata wordo sigui y 
constantemente viola. 
Ademas di esaki ta 
importante pa enfatisa 
riba e hecho 
cu maneho 
di gasto di 






Gobierno tabata desproporcional dus tabatin 
malgastamento di placa. E cifranan di e ultimo 
añanan ta papia pa nan mesora cu serando 
2014 nos averahe di deficit tabata 8.4%. 

Den placa esaki ta nifica cu tur aña un averahe 
di 346 miyon tabata wordo surpasa den nos 
presupuestonan! Kico esaki ta bisabo? 

Wel 5 aña multiplica cu 346 miyon ta totalisa 
riba 1.7 biyon di debe sin conta aserca e 
gastonan di interes cu ta bin aserca riba esaki 
surpasando 2 biyon florin. 

Consecuencia di esaki ta un debe nacional 
cu ta batiendo record y conforme e ultimo 
presupuesto 2015 e ta 81.7%! 

Un Parlamento incapas 

Banda di e hecho cu nunca pais Aruba a conoce 
un Gobierno asina iresponsabel y deficiente 
den su maneho nos no mester lubida ta ken a 
dune espacio pe haci y deshaci. 
Lamentablemente Parlamento cu t’esun 
cu ta supose di cuestiona maneho y sali na 
vanguardia di pueblo a duna Gabinete Eman 
un “free ride” pa derocha placa! 

Durante 6 aña no tabatin ni 1 solo Parlamentario 
cu por a para e trein rumbo destruccion di nos 
pais! Pero laga si ta pa aproba beneficionan 
propio esaki lo a sosode den solamente 6 
minuut bou un silencio y scondi pa pueblo!! 
Pa awor pueblo mester realisa caba cu loke 
Aruba di berdad mester ta un Parlamento 
critico cu por marca un liña straight y para 
cabay di Gobierno ora cu tin cosnan iregular, 
desproporcional y contra bienestar di pueblo. 

Den e caso aki ta di lamenta cu fraccion AVP 
sosteniendo Gobiemo a demostra tur e añanan 
aki cu ta danki na incapacidad di Parlamento 
pa eherce su trabou di controla a laga CAFT 
haci su entrada na Aruba, segun Gerick Croes 
(MEP). 



Mainstreet San Nicolas Tel. 584-3999 
open 9.00 ■ 13.00 and 14.30 - 18.30 

Samsung note edge 


I 


btu sport 4>5 
al 210,CX} 


CiMAXYOHI — 


Samsungs3 mim 

Ex-Premier Nelson Oduber ta puntra PremierMike Eman: 

“Unda tur nos placa di belasting a bay y 
kendenan a cobra y goza di e placa aki?" 


CON por ta posibel cu un partido cu a gana 
eleccion na 2009 por a caba cu nos finanza 
publico den apenas 6 aña di tempo? 

Si na final di 2009 bo a hereda for di Gabinete 
Oduber 250 miyon florin di placa di Plant N.V., 
280 miyon florin di Valero, 190 miyon florin 
di Fondo Desaroyo Arubano (FDA), casi 200 
miyon florin di 3% di BBO, mas cu 10 miyon 
florin di ganashi di Banco Central y mas cu 40 
miyon florin cash (pues un total di 970 miyon 
florin!), con por ta posibel cu awe nos t’asina 
mal para cu Hulanda mester a interveni den 
nos asuntonan financiero?, ta preguntanan 
cu ex Prome Minister Nel Oduber ta haci na 
Prome Minister Mike Eman. 

Proyectonan cla pa ehecuta 
Fuera di e suma di 970 miyon florin, Gabinete 
Oduber tabatin cla aproba y cu placa pa ser 
ehecuta lo siguiente: 1. E unico hotel di 5 
strea Ritz Carlton (200 miyon florin), 2. 
HAVO/VWO School na Noord (26 miyon 
florin), 3. Renobacion y expansion di Corte di 
Husticia, 4. Cas pa Anciano y Casnan social na 
Palisiaweg, 5. E hospital nobo na San Nicolas, 
6. Renobacion y ampliacion di Maria College, 
Rosario College y otro scolnan, 7. E parkenan 
deportivo na Santa Cruz, Pos Chiquito y Yara, 

8. E area comercial di Arubus na San Nicolas, 

9. E15 callsnan di e barco Carnival Miracle, 10. 
E buelonan di AirTran for di Atlanta y Orlando, 


3impJy "Tlie B 



11. Mudamento di haf industrial pa Barcadera, 
proyecto di Jachthaven, embeyecimento di 
centro di ciudad y un hotel na lugar di Bushiri 
cu tabata Grand Melia y cu den total lo tabata 
mas cu 600 miyon dolar na inversion. 

Inversionnan miyonario 
Alabez Gobiemo di MEP a laga e companianan 
estatal den un situacion sano cu mashahopiplaca 
na inversion y operando independientemente 
di metemento politico. 

“Nos a laga inversionnan grandi den ehecucion 
pa WEB N.V., manera 2 planta mas di RECIP di 
Wártsila, un planta di awa Seawater Reverse 
Osmosis di 8000 ton, 10 molina di biento na 
Vader Piet, 11 bus cu airco for di China pa 
Arubus y tur aña tabatin inversion di miyones 
di florin den e empresanan di Gobiemo”, segun 
Nel Oduber. 

Malgastamento di placa sin ñn 

E vision di Gabinete Oduber di 3% di BBO 
tabata pa reforma nos sistema di belasting 
directo cu ta mucho halto y pa 
un mihor control di e omzet 
den bo pais y laga tur 
hende contribui segun 
nan capacidad. 

Pa realiza esaki 
Gobierno di MEP a 
compensa pueblo cu 
casi 70 
m i y o n 
florin, 
unda a 
e 1 i m i n a 
y b a h a 


Invoerrechten riba varios producto. 

Mike Eman, awe cu bo tin bo prioridadnan 
robez, bo mes a reduci BBO, bo mes a hiba un 
politica iresponsabel di malgasta placa pa loco, 
cu enbez bo inverti placa den proyectonan cu ta 
crea cuponan di trabao duradero, bo a prefera 
di inverti ni 1% di tur e entradanan, anto hinca 
placa den klinkers, tram, conferencianan 
green, nombra mas cu 2000 hende den 
Gobierno y mas cu 400 ploeg banda di 
caminda, biaha rond mundo, paga miyones 
na prensa comprometi pa yuda bo gaña y 
manipula, paga consultantnan, abogadonan 
local y intemacional, duna tur sorto di contrato 
na amigonan y obliga empresanan di Gobierno 
pa fuera di duna Gobierno placa, tambe inverti 
den proyectonan dudoso di Gobierno. 

Tribunal di pueblo mester exigi di Mike Eman 
y su Gobierno, unda e mas cu 10 biyon florin 
total di entrada a bay, plus e mas cu 2 biyon 
florin cu nan a fia pa pueblo trahador paga! 
Ta increibel con e cartera di e gobernantenan 
actual a “groei” durante e ultimo 6 
añanan y awe na 2015 ta toca na 
pueblo pa Gobierno “snoei” 
den su cartera y p’asina 
Gabinete Mike Eman por 
sigui goza. 

“Mike Eman, kendenan 
ta bo previlegiadonan 
cu a cobra y a goza di 
e sumanan biyonario 
menciona aki?”, ex 
Prome Minister Nel 
Oduber kier sa. 

l^. Itenclall 



MOTOR OIL 



dl: Li IM l_l MITED F»AR~rS 
MORGENSTER # 12 - B TEL: 583 1001 

Accidente cu 
5 HERIDO na 
Lago Heights 


DIASABRA atardi banda di 6or, un auto cu 
su stuur na man drechi, segun testigo lo tabata 
pasando un auto n’e bahada di Lago Heights lo a 
dal frontal contra un auto cu tabata bin direccion 
contrario. 

E impacto tabata fuerte y a laga un total di 5 
herido di cual un señora na estado, kende riba dje 
a resulta pega den e auto cu tabata bin di direccion 
contrario. 

A tarda por lo menos mas di mei ora pa por a 
sake for di su situacion fastioso, debi cu el a keda 
pega den e auto. A haci uso di 3 ambulance y 
Materialenwagen den e accidente aki. 






Functie-omschrijving/ Taken 

Binnen Fondo Nacional di Garantia pa Vivienda (FNGV) wordt 
primair van u verwacht dat u een teamplayer bent. Dit houdt 
onder andere in dat u ondersteuning biedt binnen andere 
afdelingen indien nodig. Als Financieel Administratief 
Medewerker bent u verantwoordelijk voor: 

• het invoeren, controleren en verwerken van de financiéle 
gegevens in de financiéle administratie en de sub 
administraties; 

• het opstellen en verwerken van declaraties en 
betaalopdrachten; 


Functie-eisen 

• heeft een afgeronde financiéle opleiding op FIBO niveau 

• beschikt over minimaal 3 tot 5 jaar aantoonbare financieel 
administratieve werkervaring 

• heeft kennis van en ervaring met geautomatiseerde 
administratieve systemen 

• is een enthousiaste persoon die accuraat en nauwkeurig 
werkt 

• heeft kennis van en ervaring met MS Ofñce Applicaties 

• heeft een doel- en resultaatgerichte houding 

• is nauwkeurig en betrouwbaar 

• heeft een gemotiveerde, proactieve en flexibele werkhouding 

• beschikt over goede communicatieve vaardigheden, zowel 
schriftelijkalsmondeling 

• is creatief en gericht op efñciency 

• is plan- en cijfermatig sterk 

• werktzowel zelfstandig en als een teamplayer 

• beschikt over presentatievaardigheden 

• kan ondersteuning bieden op het gebied van marketing 

• is bereid om vak gerelateerde ñnanciéle cursussen en/of 
opleidingen tevolgen 

• beheerst het Nederlandsetaal, Engels en Papiamento in 
woord en geschrift 


• het verzorgen van de aansluitingen tussen de 
deeladministraties en de ñnanciéle administratie; 

• het afhandelen van telefonische en/of schriftelijke klantvragen; 

• het verzorgen van de debiteuren en crediteurenadministratie; 

• het uitvoeren van periodieke controles op juistheid en 
volledigheid conform wettelijke en accountantsregelingen; 

• een bijdrage leveren aan het verzorgen van maand, kwartaal 
en jaarafsluitingen en bij het opstellen van de begroting, 
jaarrekening en planning; 

• het verzorgen van diverseñnanciéle managementrapportages. 


Sollicitatie 

Gedadigden dienen hun schriftelijke sollicitaties vergezeld 
met een volledige curriculum vitae, kopie(én) van diploma 
('s) en certiñcaten binnen 14 dagen na het verschijnen van 
deze advertentie te richten aan: 

FNGV, d.t.k.v. Psychological Services Wever t.a.v. drs. Lilah 
Maduro-Wever te Apollostraat 6 of per email zenden aan: 
lilah@pswever.com onder vermelding: 

"vacature Financieel Administratief Medewerker FNGV". Een 
psychologisch onderzoek kan deel uitmaken van de 
selectie-procedure. 

Nadere algemene informatie is te 
verkrijgen via dhr. F. Arends, 
telefoon (297)-583-8975. 

Evelyn Wever-Croes ta denuncia Presidente di 
Parlamento, Marisol Lopez Tromp 


"Mi bida a wordo poni na 
peliger den Parlamento" 


LIDER di MEP, Evelyn Wever- 
Croes diahuebs anochi via 
Facebook a denuncia cu su bida 
y bida di e Parlamentarionan 
di MEP a wordo poni na peliger 
deliberadamente pa Presidente 
di Parlamento, Marisol Lopez- 
Tromp. 

Pa prome, Presidente di Parlamento 
no a informa Parlamentarionan di 
ningun plan di seguridad, el’a 
percura pa su propio seguridad so, 
y no di demas miembronan. 

Riba dje e Ministernan tabatin 
cantidad di nan ‘security’ ta cana 
rond arma den e gangnan di 
Parlamento. 

Especialmente Minister Otmar 
Oduber tabatin hopi hende 
straño ta cana rond, strobando 
Parlamentarionan di MEP pa yega 
nan destino. 

Pa colmo e cantidad grandi 
di fotografo y camarografo 
di e Ministernan a trece hopi 
iritiacion, pasobra nan tabata 
blokea e unico porta di salida p’e 
Parlamentarionan di MEP, p’asina 
nan por graba Mike Eman di tur 
angulo. Esaki ta un violacion di 


tur regla di seguridad. 

“Durante e reunion mi a hala 
atencion di Presidente di 
Parlamento sigur 10 biaha riba 
e situacion aki, y mi a bis’e cu si 
e hendenan ey ta keda den nos 
oficinanan di Parlamento, ami 
tambe mester busca mi seguridad. 
Pero e Presidente di Parlamento 
a prohibi mi busca mi propio 
seguridad. 


Den transcurso di 
merdia pa atardi 
e gang banda 
pabou a yena cu 
como 20 persona 
cu tabata tira 
palabra pa nos 
cu nan tin arma. 
E Presidente di 
Parlamento a 
nenga pa saca 
nan afo. Mas 
anochi a resulta 
cu otro Minister a 
laga su hendenan 
drenta den e gang 
banda pariba, y 
a sconde den e 


cushina. 

Nos tabata mey- 
mey di e dos 
gruponan aki di 
hende cu nos no 
sa ken nan ta, cu 
tin instruccion pa 
elimina oposicion, 
y cu ta arma. 

Si cos lo a sali 
for di man, y si 
hendenan lo a drenta Parlamento, 
e promenan cu a core peliger ta 
nos, Parlamentarionan di MEP, 
pasobra di banda pariba y di banda 
pabou nos tabata rondona pa 
hendenan di AVP cu tin un rabia 
enorme riba nos di MEP, y cu 
instrucción pa elimina oposicion. 
Na final di e reunion Presidente 
di Parlamento y tur e Ministernan 
y Parlamentarionan di AVP a 
bandona e edificio, y ningun 


hende a avisa nos cu tabata den 
fractiekamer, deliberando nos 
siguiente paso. Nos bida a wordo 
poni na peliger, deliberadamente. 
Presidente di Parlamento a faya 
den brinda nos di fraccion di MEP 
seguridad. El a nenga nos pa regla 
nos propio seguridad, y na final 
di e reunion el’a laga nos sera den 
nos fractiekamer sin cu un hende 
por a bin avisa nos cu cosnan a sali 
for di man pafo. 

Nos no ta laga esaki aki. Ami 
lo entrega keho na Ministerio 
Publico pa deliberadamente pone 
mi bida na peliger. 

E denuncia aki nos lo canalisa 
tambe atrabes di canalnan 
internacional, pasobra bo no por 
hunga cu bida di hende di e forma 
aki, y kere cu bo no mester paga 
p’e consequencia”, Evelyn Wever- 
Croes a declara. 


Homber menasa 
cu arma di 
candela 


CENTRAL a haya informacion diasabra 03.13, cu un 
persona a mira un pareha den un jeep color scur, tin 
un discusion formal cu otro. 

Ora cu e informante a bay pa intermedia, e homber 
den e auto a saca un arma di candela pe. E1 a spanta 
y a bay sconde patras di e garashi. 

Despues e jeep a core bay. Polis a busca den becindario, 
pero no a topa cu e jeep. 


WE ARE LOOKING FOR 


Due to our continued growth and success we are looking for the following 

candidate to join our team. 


Sales Associate (M/F) 


Key Qualifications 

Strong interest in technology, particularly Apple products, and agillty at learning new products 
and features. 

Ability to deliver great customer experiences in any environment and to be invigorated by con- 
stant personal interaction. 

Strong communication skills that let you converse as freely and comfortably with small groups 
as with individual customers. 

Description 

As a Specialist; youYe highly skilled at uncovering customers'needS; then following through 
with enlightening solutions. Not only are you the first person customers meet when they enter 
the store; but you're also the person who guides them — advising, selling; and even setting up 
their new products. You perform other roles within the store too, whether it's maintaining visual 
merchandising or assisting team members. Always curious, you stay on top of news about prod- 
ucts and initiatives, ready to apply your learning in customer interactions. Your success is meas- 
ured by team and individual productivity as well as overall store performance. You're proud to 
represent Apple, and you get great satisfaction from helping customers develop lifelong rela- 
tionships with Apple. 

Additional Requirements 

You're passionate about Apple and eager to share that passion with others. 

You're willing to learn and embrace the guidelines behind Apple's unique style of service. 

You have strong people skills-you're approachable; a good listener, and empathetic. 

You'll need to be flexible with your schedule. Your work hours will be based on business needs. 
Must have minimum MAVO diploma. 

Must have own transportation. 


if you think thatthis job is foryou please send us an email at; 
hr@istorearuba.com with a copy of your cv. 


fStore 

Minister Eman a logra haci 
di nos pueblo cuidadano di 
SEGUNDA clase 


“PA hopi decada nos pais a hiba 
un lucha pa autonomia, e derecho 
pa nos mes dicidi nos destino. Pero 
cu e ley di supervision financiero 
di CFT, nos pais a bay bek decadas 
atras. Awor ta otro lo bolbe dicidi 
pa nos. 

Desde awor 
yanos no 
tin e 


autonomia mas pa dicidi con 
nos ta gasta nos propio florin. 
E palabra final awor ta bek den 
man di Hulanda via e supervision 
financiero di CFT. 

Cu e supervision aki Minister 
Eman a logra di haci di nos pueblo 
cuidadano di segunda clase, cu 
nan bienestar ta wordo laga na 
merced di otro pa dicidi riba 
dje”, asina e miembro di 
Parlamento pa MEP, mr. 
Xiomara Ruiz Maduro a 
duna di conoce. 


For di 2010 ta 
entregando 

Ya for di 
2 0 10 



Minister Eman a 
bin ta prepara y 
ehecuta e entrega 
di autonomia di 
nos pais. No ta 
pornada cu na 2010 
Minister Eman a 
firma e Protocol 
di Cooperacion cu 
Minister Donner di Hulanda. 
Eyden a pone e fundeshi pa e 
entrega. 

Na ocasion di 10-10-10 tambe 
Minister Eman a mustra su cara 
di entreguista na momento cu 
el a bay di acuerdo pa Hulanda 
cambia articulo 27 di nos Statuut 
entregando derecho na Hulanda 
pa nan traha leynan pa Aruba. 
Despues a sigi e Protocol di 
Diahuebs Santo den cual Minister 
Eman a firma p’e supervision 
financiero di CFT pa nos pais. 
Pero como cu tabata den vispera 
di eleccion 2013, Minister Eman 
no tabatin curashi pa bisa esaki. 

Enbes di ta sincero cu pueblo, 
a bende e Protocol aki como 
un gran logro pa haya fianza 
na interes reduci di Hulanda 
p’asina por baha e Megadebe. 
Pero Gabinete Eman no por a 
saca su som cu e prespuesto di 
nos pais y Hulanda a pone presion 
pa Minister Eman cumpli cu su 
entrega di autonomia. 

No ta pomada a bin e carta di ‘geen 
bezwaar’ di Minister Yrausquin 
sigi p’e KB, e welga di hamber 
falso, e tantisimo raport di CFT 
y e Protocol di 2 di mei 2015. 


Minister Eman a priminti e entrega 
di autonomia y e mester a cumpli 
cu Hulanda. 

Cuidadano di segunda clase 

SegunXiomara Ruiz Maduro, e ley 
di supervision financiero di CFT a 
pone no t’e representantenan di 
nos pais sino esnan di Hulanda 
lo tin e ultimo palabra riba nos 
cartera. Den e situacion aki nos 
no por spera cu e bienestar di 
nos pais lo ta na prome lugar ora 
mester tuma decicion. Pasobra 
si tabata asina for di hopi tempo 
caba Hulanda mester a kita e pen 
for di Minister Eman p’e stop di 
hinca e pais aki den mas debe y p’e 
stop di gasta placa den proyecto 
descabeya. 

Paso asina mes cu di 2014 caba nos 
pais tabatabou curatela, asina mes 
e Gobiemo aki a haci un free for all 
cu fondo publico sin cu Hulanda a 
pare. Awor e consecuencia no ta 
pa Minister Eman, despues di tur 
e disaster cu el a haci, tog el a keda 
sinta dushi riba su stul y hasta ta 
haya snoepreisje pa representa 
ReinonaNacionnanUni. Ecastigo 
ta pa pueblo, kende cu lo wordo 
suta y castiga cu medida pa por 
drecha e desaster di Gabinete 
Eman y riba dje sin cu nan tin algo 
di bisa via nan representante di 
pueblo. 

Di e manera aki Minister Eman 
a logra haci di nos pueblo 
cuidadanonan di segunda clase 
laga na merced di otro pa dicidi 
riba nan bienestar, mr. Xiomara 
Ruiz Maduro a conclui. 








EMPEÑA Y CUMPRA ORO 


MESTER Dl PLACA? 


PASA Y COMPROBA PA BO MES! 


o 


JUWELENHUISJE 

ORARIO iOAM - ÓPM DIALUNA TE DlABIERNA 




ORANJESTAD WERFSTRAAT 7 LOK, 12 TEL 5B& 4141 O ^AN NtCOLAS B. V/D VEEN ZEPFENFELD5TRAAT 14 TEL 504 4141 

Pueblo a demostra cu e ta harta di Gabinete Mike eman 


"Mi ta lamenta e destruccion, y mi ta di 
condena cu Presidente di Parlamento no a 

duna oido na sindicatonan" 


LIDER di MEP Evelyn Wever- 
Croes a duna su prome reaccion 
despues di e reunion di diahuebs 
ultimo, den cual Gobierno di Mike 
Eman a regala autonomia di nos 
pais. 

“Pueblo a demostra cu e ta harta 
caba di Gabinete Mike Eman y 
tanto medida. Pueblo a demostra 
cu ya e no tin confiansa mas den 
e palabranan di Mike Eman, cu 
awor a pone cu nos a perde nos 
autonomia. 

Miles di persona a lanta di mainta 
tempran pa bin scucha e reunion 
na Parlamento, y apesar di a 
wordo insulta p’e coordinadornan 
di Mike Eman, a keda pa sigi e 
reunion. 


Gobierno no ta scucha nan mas. 
Presidente di Parlamento henter 
dia a tene sindicatonan na liña, 
gañando nan cu e lo atende cu 
nan. 

Presidente di Parlamento a schors 
e reunion cantidad di biaha, 
pero ningun momento a scucha 
e sindicatonan, y esey a pone e 
situacion escala. 

Polis a purba intermedia, 
sinembargo e actitud arogante 
di e Presidente di Parlamento a 
pone cu mas serca e momento 
di votacion tabata yegando, mas 
e presion di manifestantenan a 
aumenta, pasobra nan a realisa cu 
Presidente di 


Parlamento a gaña nan. 

Y segun mi a wordo informa 
pa Cuerpo Policial, despues cu 
reunion a caba, na momento cu 
Presidente di Parlamento a bisa 
sindicatonan cu e ora e lo scucha 
nan, cosnan a sali for di man, cu 
tur e consecuencianan desastroso 
cu nos ta mira awe. 

Mi ta lamenta profundamente 
cu esaki a tuma lugar, ami ta un 
persona cu ta contra violencia y 
pesey mi ta purba evita violencia 
mas tanto posible. 

Ta un dolor pa mira e daño 
ocasiona n’e Cas di Pueblo, pero 
mas dolor ta hacimi di sa e motibo 
di e daño hasi: Ora pueblo no ta 
wordo scucha den su propio cas, 
actonan di desesperacion por 
conduci n’esakinan. 

Y den esaki tin un responsabel: E 
Presidente di Parlamento cu por a 
evita tur esaki dor di simplemente 

scucha e sindicatonan. 

Mi a pidi’e cantidad di biaha 
durante reunion pa sikiera 
scucha nan 30 minuut. Mi a 
haci tur lo posible pa evita cu 
cosnan ta bay for di man. 

Mi a bisa e Presidente di 
Parlamento, cu si Mike Eman 
y Gobierno bira lomba pa 
pueblo, Parlamento no por haci 
mescos. 

No un biaha, sino 
- varios biaha. 


Lamentablemente awe nos tur 
por mira e consecuencia. 

Ta importante pa tene cuenta 
cu pueblo ta rabia, sindicatonan 
ta rabia, gremionan ta rabia. 
Mike Eman no tin nan sosten 
mas, Mike Eman tin sosten di 13 
Parlamentario, 700 coordinador 
y algun persona cu ta pertence n’e 
nucleo di partido AVP. 

Na momento cu un lider di un 
pais no tin e sosten mas, y riba dje 
Presidente di Parlamento ta sera 
porta di Parlamento pa pueblo, 
cosnan lo sali for di man. Esey 
a pasa den pasado caba, esey a 
pasa diahuebs y esey lo pasa den 
futuro tambe si Parlamento no kier 
scucha su pueblo. No culpa ami 
ora esey pasa, culpa boso mes cu 
a bira arogante y no kier scucha 
pueblo mas. 

Mi kier pidi tur hende pa tene 
calmo, pasobra violencia no ta 
soluciona e problema cu nos 
ta aden. Violencia a causa 
destruccion y tin hopi persona 
cu ainda ta deteni, pasobra nan a 
lucha pa nos libertad. 

Ohala cu e sucedidonan di 
diahuebs ultimo sirbi pa Mike 
Eman por sinta y pensa bon ta kico 
e ta haciendo cu e pueblo aki. 
Pueblo a demostra cu e ta harta 
caba di Gabinete Mike Eman, 
e pregunta ta, kico Mike Eman 
ta bay haci awor?” lider di MEP 
Evelyn Wever-Croes, kier sa. 



Avenida Milo J.Croes # 118 - A 
tel: 5883948, fax: 5883945, 

Dilanti Flora Market na Dakota, 
Florario: 8.30AM-5.30PM (nonstop) 
email: doorhandle @ setarnet.aw 

PANIC PUSHBARS - DOORCLOSERS 
SECURITYSTRIPS - SWINGHINGES 
SECURITYLOCKS - DOVESPIKES 
SPANTAPALOMBA, Y MUCHO MAS 


\ 

Rene Herde 


Orden o Distruccion 

Pueblo mester scoge entre orden y progreso, 
of instigacion y destruccion 


E ley di supervision financiero cu Parlamento a aproba 
siman pasa ta ensera cambionan importante pe forma 
di goberna y usa placa di pueblo. 

E cambio aki, mescos cu tur otro cambio, ta mishi cu 
interes y custumbernan di cierto hende cu no kier wak 
cambio. 

Di otro banda e ley aki y tur e otro cambionan cu ta tu- 
mando lugar na Aruba y den Gobierno, ta nifica tambe 
formanan nobo pa goberna nos pais, segun lider di frac- 
cion di AVP, drs. Rene (Baba) Herde. 

E cambionan aki ta bin pasobra di e experiencianan, 
bon y malo, cu nos pais a pasa aden pa hopi aña caba. 
E cambionan aki ta necesario pa preveni ripiticion di 
abuso cu placa di pueblo den pasado, pa sigura cu na 
tur nivel den Gobierno e placa di pueblo ta wordo usa 
pa pueblo so, pa na tur momento nos tur sa con e placa 
di pueblo ta wordo gasta, pa sigura cu Aruba ta sali mas 
fuerte for di e crisis financiero cu henter mundo ta aden, 
pa yega finansa sostenibel manera planea. 

IMF ta señala cu e paisnan cu a introduci e tipo di ley 
di supervision asina, t’e paisnan cu a sali di e crisis mas 
liher y mas fuerte. 

Ta ken por ta contra di tur esaki? Ta solamente hende 
cu ta wordo afecta den nan interesnan particular ta 
contra di e ley aki. 

Ta solamente politiconan cu no kier pa hende wak con 
nan ta traha y con nan ta malusa placa di pueblo, ta 
contra di e ley aki, segun Rene (Baba) Herde. 

DESTRUCCION 

E disturbio y destruccion cu a tuma lugar diabierne ul- 
timo rond di edificio di Parlamento ta resultado di e in- 
stigacion y gañamento sistematico di e lidernan di MEP. 
E motibonan cu nan a duna pa ta contra di e ley, tur a 
wordo contradeci. Despues cu AVP a mustra cu den e 
ley no tin NIUN medida, e lider di partido PDR cu tambe 
ta den oposicion, mes a bisa cu den e ley no tin NIUN 
medida. 

E otro motibo cu MEP a duna pa ta contra di e ley tam- 
poco ta berdad: Mas cu un experto a bisa cu Aruba no ta 
perde NADA di su autonomia. T’e Minister di Finansa 
di Aruba ta haya mas autoridad pa hiba e maneho pa 
yega na finansa sostenibel. 

Esaki t’e prueba cu MEP a GAÑA hende y SPANTA hen- 


de pa haya nan riba pia y causa destruccion y desorden. 


Awor ta na pueblo di Aruba pa dicidi si nos ta sigui riba 
e caminda dificil di CAMBIO, pero cu lo amplia nos 
economia, crea trabou, modernisa infrastructura di nos 
pais, sigura futuro di henter Aruba y percura pa finansa 
publico sano y sostenibel mas liher. 

Of ta scoge pa bay tras di hende cu ta gaña y causa de- 
struccion di NOS PAIS pa haya nan kier. Loke MEP kier 
ta pa nada cambia! 

Sigur no mas control y transpar- 
encia den finansa publico. 

Pasobra nan tin co’i 
sconde, pasobra nan 
tin un historia di 
abuso cu placa di 
pueblo. 

Ta na pueblo ta 
scoge entre orden 
yprogreso ofdes- 
orden y destruc- 
cion di nos pais, 
segun drs. Rene 
Herde. 

Empleadonan cu saludo special pa hubilarionan 

A HONRA 


"CHARTER TEAM" 


CU A HABRI ARUBA 
MARRIOTT NA 1995 




M ARRIOTT IRESORT 
ARUB A 


STELLARIS CASINO 



DANKI 

Pa 20 aña di dedicacion y bon servicio! 

30AUGUSTUS 199§ - 2015 

X 


X 


-'ijr. 


Marriott Aruba Resort & Stellaris Casino ta celebra 20 aña na Aruba 

Ta dedica e celebracion aki na henter e personal, specialmente na e 132 empleadonan 

cu ta trahando for di inicio di e hotel 

Ban sigui traha duro pa hopi aña mas di exito 

E empleadonan trahando 
awe na Aruba Marriott 
Resort & Casino a saluda 
e grupo di 132 prome em- 
pleadonan cu a habri e ho- 
tel 20 aña pasa y cu ainda 
ta trahando fielmente n’e 
hotel di mas grandi y cu 
mas empleado na Aruba. 
Tabata momentonan ma- 
sha emocional, pero tambe 
special, tanto p’e hubi- 
larionan como tambe p’e 
empleadonan cu ta traha 
tur dia cu nan. 

Pa distingui e “Charter 
Team”, a bisti nan un T- 
shirt color cora, cu riba 
lomba ta bisa “Proud to 
be Charter Team”, mien- 
tras dilanti tin un logo pa 
corda 20 aña cu a inaugura 
e hotel. 

Diferente miembro di e 
ekipo di ehecutivonan di 
e compleho di hotelnan 
Marriott na Aruba tabata 
hunto cu e grupo special di 
empleadonan cu despues 
di a ricibi saludo di nan co- 
leganan, a forma e number 
20 riba e beach dilanti di 
Marriott. 

Marriott Resort Aruba & 
Stellaris Casino ta celebra 
20 aña di existencia 



y Latino America. 

Aruba Marriott ta sigui e filosofia 
di “Put People First” y t’e hotel cu 
mas talento local den posicionnan 
clave. 

E meta ta pa a largo plazo pa tin 
100% empleado local den tur posi- 
cion clave. Esaki siguiendo e fun- 
dado di Marriott, Bill Marriott na 
unda semper el a pone e empleado 
local na prome lugar. 

E enfoke principal t’e cultura y e 
hendenan. Orguyosamente Mar- 
riott Aruba ta conta cu 97% di 
trahadornan local. 

Aruba Marriott Resort a habri na 
aña 1995 cu 413 kamber. Na aña 
1999 a habri Ocean Club cu 311 
kamber y na aña 2004 a habri 
Surfclub cu 900 kamber. Na tur, e 
famia di Marriott Aruba ta consisti 
di mas o menos 1100 empleado 
den servicio directo y 400 emplea- 
do trahando via otro companianan 
den e compleho di hotelnan. 

E compleho di Marriott Aruba 
t’esun di mas grandi den henter 
Caribe, tanto den cantidad di 
kamber como den cantidad di 
empleado. 


Program (MDRP) lo sigui yuda e 
empleado desaroya, identifica, 
siña y aplica habilidad nan, incluy- 
endo talentonan y rekisitonan di 
liderazgo”, asina Ruthline Tromp- 
Theysen, Complex Director Hu- 
man Resources Marriott Aruba, a 
enfatisa. 

“Na tur parti di mundo e biahero a 
cambia y ta busca otro aspectonan 
durante su estadia y t’aki nos ta 
instrui nos empleadonan pa por 
brinda e toke di Marriott adecua- 
damente”. 

Aruba Marriott tin e privilegio di 
ser yama e “Training School” den 
Caribe y ta posiciona como un di 
e compleho nan mas completo cu 
ta brinda un servicio diferente y ta 
conta cu empleadonan mas profe- 
sional den e cadena di Marriott. 
Regularmente ta pidi ehecu- 
tivonan di Marriott Aruba pa siña 
otronan na momento di apertura 
di otro Marriott den Caribe y La- 
tino America. 

E empleadonan di Aruba t’e mi- 
hornan den e “CALA Region” y 
ta transferi varios di nan pa habri 
otro resortnan. Aruba Marriott tin 
e record di mas halto di transferen- 
cia di talentonan local den Caribe 


DIA 30 di augustus 1995, ta ex- 
actamente 20 aña pasa, un grupo 
di mucha a carga un yabi traha di 
flornan bibo di Aruba rondona di 
500 empleado y asina simbolica- 
mente a habri porta di loke awe a 
bira un compleho di 3 hotel situa 
na un di e beachnan mas trankil y 
bunita di Aruba y asina a inicia cu 
e era di Marriott Resort Aruba & 
Stellaris Casino. 

For di e total di 500 empleado, 
awe e imperio di Marriott Aruba 
ta conta cu mas di 1100 empleado 
directo mas rond di 400 indirecto. 
Pero loke mas ta resalta ta, cu mas 
di 25% di e trahador- 
nan cu a inicia cu 
Marriott Aruba 
t’ey ainda! Ta 
trata aki di 132 
empleado cu 


■ 14 - 


ta traha diariamente, sirbiendo 
e huespednan n’e mihor forma 
posibel. 

Marriott Aruba a inicia na aña 
1995 cu 413 kamber y 500 em- 
pleado y segun tempo a demostra 
capacidad, encanto y diversidad y 
a añadi dos compleho mas, Mar- 
riott Aruba Ocean Club y despues 
Marriott Aruba Surf Club cu ta 
yega awe na un total di 1624 kam- 
ber y ta conta cu 1097 trahador 
cu ta brindando e experiencia di 
Marriott tur dia na turistanan cu 
ta bishita e compleho nan tin bes 
mas di dos bes pa aña. 


y e acento 


“Marriott Aruba lo sigui inova 


ta keda 
riba e em- 
pleado, e 
Brilliant 
H o s t y 
atrab e s 
di pro- 
gramanan 
m a n e r a 
Manage- 
ment De- 
velopment 
Readiness 

Registra awor pa Green Aruba! 

Aruba ta pais anfitrien pa eventenan di 
impertancia regienal cu un impacte internacienal 



GOBIERNO di Aruba y Utilities Aruba 
N.V., hunto cu WEB Aruba N.V. y NV Elmar 
ta encarga na diferente nivel cu 4 evento cu 
un enfoke riba e tema Energia Sostenibel for 
di october 26 pa october 31, 2015. 

E conferencianan ta di gran importancia pa 
nos region, pero tin atencion y interes di in- 
stancianan internacionalmente, como tambe 
Gobiernonan di paisnan pafo di nos region 
cu ta desaroyando y ampliando nan agenda 
y portfolio di energia sostenibel. 

E decisionnan tuma n’e conferencianan, sin 
excepcion, tin su impacto y efecto interna- 
cionalmente, principalmente pasobra nan ta 
mustra e direccion no cu un isla chikito, pero 
un grupo di isla ta tumando na nivelnan di 
legislacion y companianan di utilidad. 

Esaki ta refleha atrobe e importancia di lider- 
azgo, implementacion practico y impacto di 
“strength in numbers”, cu a wordo poni den 
palabranan cla p’e poeta Satoro, “Individu- 
almente, nos ta un drupel. Hunto, nos ta un 
oceano”. 

E 4 conferencianan, durante e siman, cu 
participacion di dignatario, experto y legisla- 
dornan local y internacional, ta Aruba Learn- 
ing Event, Green Aruba VI, e conferencia di 
ECLAG riba e tema di “Energy Efficiency” y e 
reunion di e comision di “Minas y Energia” di 
Parlatino. 


E sesionnan di Aruba Learning Event, ECLAC 
y Parlatino ta “by invitation only”, mientras pa 
Green Aruba VI, e participacion ta por medio 
di registracion. 

Green Aruba ta ofrece descuento special ora 
di registracion; pa personanan local, studian- 
tenan local y Bonaire, Corsou, St. Maarten, 
Saba y St. Eustatius. 

Green Aruba ta tuma lugar na Aruba Marri- 
ott Resort & Stellaris Casino y registracion ta 
habri y por wordo completa pa medio di www. 


greenaruba.org . 

E tema di Green Aruba ta “Share Sustainabil- 
ity”, o sea “Comparti Sostenibilidad”. 

Diferente topico lo wordo introduci y discuti, 
dirigi riba comparti y intercambia conoce- 
mento, informacion y e mihor practicanan 
riba tereno di energia sostenibel y implemen- 
tacion, tecnologia y inovacion. 

Director di Utilities Aruba N.V. Franklin Ho- 
evertsz ta splica cu e enfoke ta riba e situacion 
di “SIDS, Small Island Development States”. 
Islanan chikito manera Aruba, tin metanan 
ambicioso pero ta limita den recursonan pa 
via di e grandura di e teritorio, pero pa medio 
di analisa y comparti solucionnan cu otro ta 
yega mas leu y hasta kisas na asociacionnan 
strategico pa sigui padilanti cu pasonan mas 
grandi. 

E obhetivo principal t’e transicion satisfactorio 
for di fuentenan di energia fosil (crudo y su 
derivadonan manera heavy fuel oil y gasoline) 
pa fuente y recursonan di energia mas limpi y 
mihor pa medio ambiente. 

Compania y organisacionnan reconoci mundi- 
almente a confirma oradornan y/of nan par- 
ticipacion caba p’e programa interesante cu ta 
wordo presenta riba dianan 27 y 28 di october. 
Pa informacion y registracion, bishita www. 
greenaruba.org . 

Cu sosten di RBC 

Robby Burleson y Harry Croes a haci 




i 

apertura di ^^Lens di Mi Wowonan'^ 



DIASABRA anochi, tabatin un otro aperture, e di 8 exposicion, di Lens di Mi 
Wowonan, cu ta un proyecto cu Leo Vrolijk a cuminsa 8 aña pasa, relaciona cu 
celebracion di Dia di Prensa, despues di a sinti un bashi pa celebra Dia di Prensa. 
Den presencia di e.o. Country Manager di REC, Pierre Rafini, lider di MEP, 
Evelyn Wever-Croes, unico Parlamentario di tur cu a keda invita y demas co- 
leganan di prensa, e apertura a keda efectua pa sres. Robby Burleson y Harry 
Croes, na kendenan e expo aki a keda dedica. 

Den su discurso, Leo Vrolijk a bisa e.o. cu tur esaki a cuminsa cu esaki, pa haci 
algo pa pueblo mira via di potretnan, e trabao di prensa, maske cu esaki so no 
ta trabao di un periodista, pero mas bien di un fotografo cu ta forma parti di 
un departamento di prensa. 

Manera un conoci dimi semper ta bisa: LFn potret ta bal 1000 palabra y den e 
era moderno aki, e frase aki ta haya mas significacion, pasobra un articulo sin 
potret, ta mescos un webo sin salu. 

Lens di Mi Wowonan a nace tambe, pasobra no tin nada mas pa miembronan di 
prensa, conmemora nan dia. Deseo lo tabata pa manera antes, organisacionnan 
di prensa cu tabatin, organisa hasta un tipo di congreso, cu oradornan sea local 
of internacional, pa siña mas di e bunita trabao aki. 

Pero meramente pa diferencianan di opinion y sigur di caracter, cu tin bao di 
e propietarionan di e medionan di comunicacion, a trece tambe un ruptura 
bao di e propio periodistanan. Algo di lamenta, pero kico por haci pa dreche? 

Contesta Leo Vrolijk a bisa di no tin, pasobra tur aña bo ta tende cu mester re- 
activa nos club di prensa, pero kende kier tuma e iniciativa? Ningun di boso aki. 
Anto asina nos tin cu sigui, y pesey e exposicion di Lens di mi Wowonan lo sigui 
tur aña, tanten cu e por sigui organis’e. 

Pero den esaki no te so. Ta danki n’e fotografonan cu ta contribui tur aña cu 
nan mihor fotonan, pa organisa e exposicion aki. 

Danki tambe na Checkpoint Color, na cual empresa e expo aki tambe ta dedica, 
celebrando 45 aña di existencia. 

Checkpoint Color tabata determinante, ora cu corantnan a cuminsa imprimi 
na color, pero cu a lo largo a facilita trabao di hopi fotografo cu tabata “laba” 
nan film y slide den nan baño. 

Leo Vrolijk no por lubida e dos fotografonan, manera Robby Burleson y Harry 
Croes na kendenan e expo e aña aki ta dedica. 

Last but not least, publicamente mester duna danki na RBC su gerencia, cu for 
di un principio a bin ta sostene e proyecto Lens di mi Wowonan, pasobra nan 
tin un aprecio grandi pa prensa en general. 

Tambe Leo Vrolijk kier gradici Archivo Nacional, cu su director Raymond Her- 
nandez, kendenan ultimo 3 añanan, a brind’e e espacio p’e exposicion aki, cu 
ta keda habri te November awor. 

Danki na tur otro persona, cu a duna un man pa haci e expo aki posibel y e 
no por clausura su discurso, sin reconoce trabao di Fernando Vermeer y di 
yiu homber, Andrew, kendenan for di algun dia caba tabata masha ocupa p’e 
preparacion aki. 

ATECH* Conference ta pone Aruba riba mapa di tech! 

"AIECH* ta lansa ATECH* XL 2016!" 




WEEKEND cu a pasa ATECH* Conference a bira un hecho y por bisa 
cu esaki tabata un exito rotundo. Den un ballroom yena cu profesion- 
alnan di tur industria a bin hunto, tur cu e mesun obhetivo: Pa haya 
sa mas encuanto di e importancia di tecnologia pa startups. 

Durante e conferencia tan exitoso aki diferente compania nan local 
renombra manera PWC, CMB y Biz Link Aruba a sorprende e publico 
dor di exclusivamente lansa diferente plataforma tecnologico cu lo 
brinda mas oportunidad na nan cliente, negoshi y entrepreneurs den 
un manera mas inovativo. 

PWC ta lansa nan PWC Start. Esaki ta un app cu ta haci tur informacion 
cu bo mester tene cuenta cune ora di lanta un startup acesibel na palma 
di bo man. Banda di esaki CMB bo Banco Amigo ta lansa nan plataforma 
Friend Funding. Aruba su prome plataforma di “crowd funding”! Y 
por ultimo Biz Link Caribbean ta lansa un plataforma yama ArubaBiz 
Plaza unda ta conecta negoshinan local cu negoshinan internacional 
den un manera mas facil y rapido. 

Hopi t’esnan cu a keda impresiona di e.o. di e orador local, pero biba 
den exterior Micheal Tchong como tambe di e hoben for di New York 
John Henry cu a bin cu e tremendo lema di “Believing is Seeing”. 
Durante e Demo day 5 Startup a presenta nan producto na un panel 




di hurado. Aki por wordo bisa cu cada un di e presentacion nan tabata 
di nivel hopi halto. 

Na final di esaki e team di Jamaica a bay cu e premio di $20.000 dor 
di nan tremendo presentacion di con por facilita e comunicacion y 
destribucion entre “Farmers” cu nan servicio di ‘E-AgriCulture’ yama 
AgroCentral. 

Interumpi, inova y ta creativo den e mercado actual tabata e mensahe 
principal di tur e oradornan presente. 

Tin e confiansa y durf di cuminsa algo pa bo mes t’e cos mas great cu 
tin. Bin cu un idea nobo, inovativo, creativo y interumpi e forma usual 
di haci comercio ta cosnan cu por pasa awendia den un frega di wowo 
cu tur e tecnologia. 

Keda pendiente pa mas informacionan cu lo sali e dianan nos dilanti 
vooral di kico ta ATECH* XL 2016! 

Un conclusion si por wordo tuma ta cu ATECH* a pone Aruba su 
nomber resona den mundo di Tech rond di mundo. 

Pa por sigui tur desaroyo di ATECH* den e temponan nos dilanti por 
download e app como tambe bishita www.atechconference.com of 
www.facebook.com/atechconference 

Grandioso benta di rifa di 
aulo di Misa Birgen di Fatima 


DIASABRA dia 5 di september proximo lo tin un grandioso benta 
di rifa di auto dilanti di Misa Birgen di Fatima na Dakota tambe den e 
bario di Dakota y becindario di 9or di mainta te cu 3or di atardi. E rifa 
ta pa recauda fondo pa renoba e misa cu ta den mal estado. 

E dak cu ta di asbesto mester wordo cambia. Algun luna pasa e biento 
fuerte a ranca un parti di e dak. E bentananan tambe mester wordo 
drecha y mester pone bentana nobo, cambia sistema di electricidad, etc. 

Ademas di e auto Chevrolet Spark 2015 tin 4 otro premio cualnan ta: 
Segundo premio: 2 ticket ida y vuelta pa Manaus cu Insel Air; Tercer 
premio: 2 ticket ida y buelta pa Miami cu Insel Air; Cuater premio: 1 
week- end stay cu dinner for two na Aruba Marriott Resort y di 5 pre- 
mio: 1 week-end stay na Divi Aruba Phoenix Beach Resort 

E rifa ta tuma lugar dia 13 di october 2015 riba e mesun dia cu ta celebra 


fiesta di Birgen di Fatima patrona di parokia di Dakota. 

Nos ta conta cu e contribucion di comunidad di Aruba pa cu e rifa di e 
auto y asina yuda cu renobacion di Misa Birgen di Fatima cu ta e cas 
di Dios caminda nos ta bin profesa nos fe y gradici Dios pa tur e bon- 
dadnan cu nos ta ricibi. 

Esnan cu ta desea di contribui cu un suma efectivo pa yuda renoba e 
misa por deposita e suma aki riba e cuenta # 062919307 na nomber 
di Renobacion Misa Birgen di Fatima na CMB N.V. 

Manera apostel Hakobo a bisa 2-17 “Fe ta morto riba su mes, si e no 
ta compaña pa obranan!” 

Pastoor Daniel Szpila conhuntamente cu Comision di Renobacion di 
Misa ta gradici un y tur di antemano pa nan contribucion generoso. 
Cu Dios rend’e pa boso. 

30 Aña den enseñanza 


T 




t 


DIADOMINGO 30 di augustus, meneer Frank Dirksen a cel- 



ebra e hecho cu el a celebra 30 aña den enseñansa. 

Esaki a wordo celebra den union di su famia y conocirnan cu un 
Santo Sacrificio di Misa na Iglesia Inmaculada Concepcion na 
Sta Cruz siqui pa un brunch na cas. 

Di parti di nos di AWEMainta, ta manda palabranan di felici- 
tacion y hopi aña mas den bunita profesion aki, esta di ta un 
educador ehemplar. Pabien! 11 

Un di e fiestanan mas gusta di Aruba 

^^The Blacktie Dinner and Ball 2015^^ 

Organisa pa Aruba Blacktie Foundation na beneficio di BOB Aruba 



ARUBA Blacktie Foundation ta recauda 
fondo dor di organisa “The Blacktie Din- 
ner and Ball 2015” pa un y tur por bin pasa 
un momento super special y ameno y n’e 
mes momento pa genera e fondo necesa- 
rio p’asina por yuda Stichting Bevolking- 
sonderzoek Borstkanker (BOB Aruba) pa 
por cuminsa opera den luna di october 
2015. 

E evento aki lo tuma luga 12 di September 
2015 den e ballroom di Renaissance Confe- 
rence Center di 7.00 pm y ló termina te cu 
03:00 am, 8 hora di fiesta pa unicamente 
Afl 150,00 cu ta inclui bo entrada, welcome 
drink, bo cena, baile y mucho mas. 

E programa ta lo siguiente: 

Na entrada tur hende ta haña un welcome 
drink, 7.00 pm pa 8.00 pm y ta sigui cu e 
“all you can eat” gala dinner buffet, tin 2 
botter di biña pa mesa di 12 persona, y e 
“background music” lo ta den man di “Me- 
tropolis Disco”. 

7.30 pm pa 8.30 pm e talentoso Omar Kock 
riba su violin lo bai deleita tur presente. 
Entre 8.30 pm pa 9.00 pm President di 
BOB Aruba ta bai hiba palabra sigui pa Club 
di Pachanga cu ta presenta 20 Cabayero 
uniforma na preto y oro cu ta bin pa baila 
specialmente cu e damanan soltera. 

Pa exactamente 9.00 pm pista di baile lo 
habri bou di e tononan musical di Robert 
y su Solo Banda Show y sigui después pa 
D’licious y entre e dos banda nan Metropo- 
lis Disco cu back 2 the 80’S te cu 3.00 am 
y 12.00 am tin sopie cu pika di papaya y 
snacks. Durante di e anochi aki lo bai tin 
hopi doorprizes. Maestra di Ceremonia p’e 
anochi aki ta sra. Nilka Franca. 

Pa mas información of pa ticket yama 
Sharine Geerman na 5934249 of Enrita 
Werleman na 6631200 of na oficina di 
BOB Aruba n’e edificio di IBISA na Frankri- 
jkstraat telefoon 5881212 di dialuna pa 
diabierna di 8.00 am te cu 12.00 pm. 

Bin pasa un anochi ameno yudando Aruba 
Blacktie Foundation y contribui n’un bon 
causa. 

Di antemano Aruba Blacktie Foundation ta 
yama Aruba en general masha danki. 

A efectua 1 2 detencion y asina mes 

Cuerpo Pelicial a epta pa un actitud 
hepi telerante durante manifestacien 

Pero lo kier yega na acuerdonan nobo pa futuro 

Pa loke t’e sospechoso cu a tira 
“pepper spray” den cara di un 
grupo di hende, tambe a tuma 
keho di e victimanan y a sali un 
ordo di detencion mesora contra 
e persona envolvi. 

Cuerpo Policial tabata cu mas o 
menos 50 Polis n’e sitio pa man- 
tene ordo publico, pero na dado 
momento a manda yama tur Po- 
lis trahando pa presenta n’e sitio. 
Tambe a manda yama Polis for 
di cas pa por a subi warda pa 
reforsa coleganan trahando y di 
cual algun a resulta herida ora a 
tira boter y piedra riba nan. 

Mester ta cla pa tur hende cu 
Polis tey pa mantencion di or- 
den publico y ta purba mas cu ta 
posibel pa tene situacion calmo 
y duna tur ciudadano su espacio 
pa expresa su malcontento den 
forma di manifestacion, contal 
cu ta keda pasivo. 

Asina cu crusa e limite di locual 
ta aceptabel y tolerabel pa ley, lo 
actua contra e sospechosonan. 


E hecho cu algun Polis a resulta 
herida durante e manifestacion 
dilanti edificio di Parlamento 
diahuebs ultimo ta pone cu mes- 
ter bolbe analisa e reglanan ora 
di atende cu tipo di actividadnan 
asina. 

Bou ningun circunstancia Polis 
lo permiti uzo di violencia, de- 
struccion y vandalismo contra 
propiedad di Gobierno y contra 
hende inocente. 


Apesar cu na un principio a de- 
mostra un grado masha halto di 
tolerancia pa cu e manifestant- 
enan, tog na final a nota un grupo 
chikito cu tabatin otro meta. 

Na tur Polis a detene 12 persona 
n’e sitio. Despues di evaluacion, 
Fiscal Auxiliar a laga 6 di e sos- 
pechosonan bay cas y a mantene 
6 sospechoso encarcela pa mas 
investigacion. 


E delitonan cometi durante e 
manifestacion tabata violencia 
publico, maltrato cu un arma, 
nenga di sigui instruccion di Polis 
y pa bringa cu Polis trahando. 
















































30 


AWEMainta Dialuna, 31 Augustus 2015 


CENSURA di 
Parlamento durante 
reunion di CAFT 


DIAHUEBS 27 augustus 2015 ta drenta 
historia di nos pais como un dia scur, pasobra t’e 
fecha cu Mike Eman y su 13 Parlamentarionan 
a entrega autonomia di nos pais. 

Pa tur hende realisa e grado di dictadura den nos 
pais, mester constata cu Parlamento a hunga 
e wega cu Mike Eman y a censura e reunion. 
E reunion apenas a pasa un rato na radio, na 
television e no por a pasa mes, y via website 
no tin nada graba pa futuro generacionnan por 
mira e entrega p’e traidornan di AVP, segun 
Evelyn Wever-Croes. 

Parlamentarionan di oposicion a pidi Presidente 
di Parlamento varios biaha pa coregi esaki, 
pero e Presidente prome a gaña riba Setar, y 
despues no tabata sa mas kico pa gaña. 


Setar a informa MEP, 
mientrastanto cu nan no 
tabatin ningun storing. 
Parlamento a hinca miyones 
di florin den automatisacion 
y den canal di Parlamento, 
despues a kita e unico persona 
cu por a traha cu e sistema, 
for di trabou, y awor por 
manipula cu censura ki ora 
cu ta. 


Parlamento a faya. Miles y miles di hende kier 
a sigi e reunion, kier a scucha ki argumento 
Mike Eman tin pa a entrega nos autonomia, 
pa scucha e Parlamentarionan defende dicon 
nos mes no por regla nos asuntonan financiero 


sin mester bay entrega autoridad na Hulanda. 
Parlamento a hunga wega cu Gobierno pa sigi 
malinforma pueblo di Aruba. 

Dictadura di Mike Eman awor a drenta 
Parlamento bek, segun e lider di MEP, Evelyn 
Wever-Croes. 



E contesta di AVP riba e instigacion, 
violencia y destruccion di MEP 

Ban construi 
enbez di destrui 


E DESAPROBACION ta total! E instigacion, 
e violencia contra cuidadanonan, e destruccion 
y e agresion cu MEP y su fanaticonan a 
comete siman pasa ta wordo condena den 
casnan di famia, den organisacionnan civil y 
sindicatonan, den empresay departamentonan 
rond di Aruba. Tanto na Aruba como pafor di 
Aruba. Na Aruba hendenan di tur rond di nos 
isla ta haya e comportacion di e lidernan di 
MEP y e grupo di hende di MEP, totalmente 
inaceptabel. 

Por resumi e desaprobacion den algun palabra: 
“Nos ta un pais di paz y trankilidad. Y nos no 
kier niun hende kibra loke nos a traha asina 
duro pe.” 

Den paisnan di Reino nan no ta compronde cu 
Arubianonan kier destrui nan propio pais cu ta 


bayendo mihor cu cualkier 
otro di e paisnan di Reino. 
Un di e expresionnan 
tabata: “Net Aruba cu a 
haya e sla di mas duro, 
pero cu a recupera sin 
niun ayudo di Hulanda y 
mas liher cu nos tur, no 
por bay daña loke el a 
logra. Mare tur pais por ta 
unda Aruba ta awe caba.” 

CONTESTA DIAVP 

Pa motibo di e desaprobacion total di e 
instigacion dor di lidernan di MEP y e agresion 
y destruccion cu nan a comete, hopi hende ta 
wak den direccion di Gobiemo y di partido AVP 
pa wak kico ta bay haci pa stop e instigacion 
y agresion personal, e violencia inecesario y 
inaceptabel y e destruccion bez tras bez di e 
grupo cu ta wordo dirigi completamente dor 
di e partido MEP. 

E lider di fraccion di AVP, drs. Rene Herde a 
duna un indicacion di kico AVP ta bay haci. 
“Nos a y lo sigui condena tur forma di 
instigacion cu mentira, agresion, violencia y 
destruccion manera nos a wak cu MEP y su 


grupo di fanatico ta cometiendo. P’e motibo 
ey no spera instigacion, agresion, violencia of 
destruccion di nos banda como contesta riba 
nan agresion, violencia y destruccion. 

Loke si nos ta bay haci, ta haci un yamada na 
pueblo pa hunto sigui construi nos pais. Y pa 
haci esaki cu mas fervor ainda. 

Pasobra e pais aki ta di nos tur y ta nos tur tin 
cu construi’e y cuid’e. 

Pasobra violencia y destmccion no ta sirbi niun 
meta y niun hende. Traha hunto pa nos tur bay 
dilanti si ta sirbi nos pais y nos tur.” 

Ora a puntra sr. Herde si ta bay sigui acepta 
cu MEP ta instiga hende pa agredi hende 
personalmente enbez di hiba un debate 
politico manera mester ta den un democracia 
real, el a contesta asina: “Nos ta propaganda 
y urgi un debate cu instrumentonan politico. 
Nos lo desea cu MEP tambe lo haci esey. 

Pero obviamente nan no kier esey. Nan kier 
destrui loke nos y e pueblo aki a construi. 
Lagu’e ta masha cla, cu nos no kier niun 
confrontacion di un parti di pueblo contra 
otro. Hamas! 

Pero tampoco nos lo laga MEP y su agresornan 
sigui agredi, ofende, menasa y comete violencia 
contra cualkier hende of contra e pais aki.” 

"Ora bo ta laga diabel 
guia bo ta cu candela 
bo ta cana" 


PARLAMENTARIO di fraccion di AVP, sr. 
Melvin Tromp, ta mustra cu loke a sosode 
pafo di Parlamento di Aruba diahuebs ultimo, 
t’e unico vision cu partido MEP tin pa pueblo 
di Aruba. 

“MEP no tin un aporte positivo riba sikiera 
un solo punto, algo cu por sirbi interes di nos 
pueblo y solamente ta pone hendenan inocente 
lucha pa logra un solo meta, esta di sirbi interes 
familiar y di amigonan di partido. 

Pa di tantisimo bes Evelyn Wever-Croes y 
su partido ta purba di lanta pueblo contra 
un Gobierno di pueblo y ta hinca cosnan 
ridiculo den cabes di su votadornan, haciendo 
comosifuera e por yega y baha un Gobierno cu 
pueblo a eligi den un forma asina impactante 
den un proceso electoral. 

Ta tristo scucha miembronan di fraccion di 
MEP trata di lanta discordia den pueblo di 
Aruba, no pa sirbi interes general, pero pa sirbi 
interes di famia y amigonan, cu realmente ta 
mirando cu pueblo sa kico ta nan proposito cu 
MEP den gobernacion. 

Ta hendenan bruha, hendenan cu kier bay 
shelo sin muri y ta hendenan cu ta kere cu 
nan por convence un pueblo inteligente, cu 
mentiranan sin sentido y ridiculo, Melvin 
Tromp a sigui declara. 

Ta claro cu pueblo ta compronde rol di 
Glenbert Croes, kende kier a uza memoria 
di su tata pa haci politica sabiendo cu tabata 
Gobiemo di Nel Oduber y MEP, cu a hinca man 
den su cartera p’e paga un decision cu el a tuma 
como Minister di cual ainda te dia di awe man 
di Nel ta den su cartera. 

“Bo tin un Dangui cu pa lunanan largo ta papia 
cu Aruba ta bancarota, ta papia cu turismo ta 
malo, anto awor ta contra un ley si control 
y supervision pa yega nan un presupuesto 
balansa. 

No ta un pensamento normal e cos aki ta, ta 
hende bruha ta pensa un forma y actua otro 
forma y riba dje ta instiga hendenan causa 
daño na propiedad di pueblo mes, ta sostene 
actividadnan cu tabatin influencia negativo 
riba turismo di nos pais, siendo cu tur dia e por 
papia cu turismo ta malo”. 

No ta hendenan cu pensamento normal. 


hendenan cu ta 
motiva y hasta 
traha plan pa 
campañadornan 
di e partido geel, 
drenta y tuma 
over sala di 
Parlamento, nan 
propio sala di 
trabou, ta cosnan 
abnormal cu ta di condena totalmente. 
Miembronan di fraccion di MEP cu durante di 
reunion a insisti pa para reunion pa motibo cu 
pueblo ta rabia pafo di edificio di Parlamento, 
e mesun pueblo cu a sinta na reunion di MEP 
un dia prome y a wordo instrui pa lider Evelyn 
Wever Croes pa bin lanta contra di Gobierno. 
Ta hendenan bruha, hendenan cu no tin 
nocion di cuanto daña nan ta haciendo na nan 
propio pais y ta pretende cu ta nan kier drecha 
e pais aki. 

Sinembargo e locura di mas grandi tabata di e 
lider Evelyn y su sombra Xiomara Ruiz Maduro, 
kendenan a biaha pa Hulanda aña pasa y a para 
na tur skina na Den Haag, pa parti nan raport 
di ‘Feestvierend 
ten onder gaan,’ 
cu ningun hende 
kier a tume for di 
nan, ya cu nan no 
tabatin credibilidad 
pa traha un raport 
asina. 

Nan a suplica 
Hulanda pa bin cu 
CFT Aruba, nan a 
invita miembronan 
di CFT na nan 
cede, na nan radio 
y nan television, 
suplicando pa 
tuma medida 
contra di Gobierno 
di AVP, pero awor 
nan ta vota contra 
di e ley di CAFT 
cu Gobierno 
di Aruba y di 
Hulanda a hinca 
den otro y cu nan 
no ta gusta ya cu 
pueblo di Aruba 
no a wordo 
perhudica. 

Ta hendenan 
b r u h a , t a 
hendenan cu 
ta na rand di 
locura politico, 
ta hendenan 


cu ta traha plan cu diabel mes pa logra nan 
meta y pueblo awor ta testigo di esaki, ora cu 
tur hende ta bon na altura con lider di MEP 
kier a kita awa y coriente diahuebs ultimo cu 
algun lider sindical, pa sirbi un interes politico 
partidista. 

Hendenan asina mester keda leu for di pueblo, 
nan mester keda leu di hendenan drechi y 
honesto ya cu nan pensamento destructivo no 
solamente ta perhudica nan mes, pero tur cu 
ta rond di nan. 

Lider di MEP te ainda no a presenta ningun 
tipo di iniciativa for di cual pueblo lo por saca 
probecha for di dje y semper a hunga e rol di 
kier drenta Gobierno, di kier baha Gobierno, di 
kier haya e poder cu tanto e ta desea y caminda 
pueblo di Aruba ya sa caba di con Evelyn kier 
esaki. 

E interes y prosperidad financiero di famia y 
amigonan tin cu wordo reinstitui mirando e 
situacion delicado despues cu pueblo a manda 
partido MEP pa oposicion despues di ocho aña 
di mal gobernacion,” Parlamentario Melvin 
Tromp ta declara. 







Nelson Kelly la baha cu 
pensioen despues di 39 
aña den mundo di aviacien 

DURANTE un celebracion mey mey di su coleganan y famia na ANSA, 
Nelson Kelly a recorda su carera profesional di 39 aña den e mundo di 
aviacion. 

Sr. Kelly a inicia dia 7 di november 1976 como Aspirant Luchtverkeersleider. 
Pa casi un aña despues september 1977el abira Assistant Luchtverkeersleider 
y 24 di april 1978 el a asumi e responsabilidad como Luchtverkeersleider. 
Di eynan el a keda crece den su profesion unda prome di mei 1986 el a 
ricibi e promocion di Luchtverkeersleider eerste klasse. 

Pa 12 di maart 2001 Chef Luchtverkeersleider despues 12 di october 
2011 Chef van de Wacht. Cu henter e proceso di independisacion y 
introduccion di ANSA N.V. Nelson Kelly a asumi e posicion di Manager 
Air Traffic Control na inicio di e aña aki. 

Un carera cu ta inspira hopi manera e Minister di Transporte, sr. Otmar 
Oduber a comenta. Sr. Oduber ta bisa: “Nelson Kelly sigur ta un ehempel 
pa hopi di e hobennan cu ta den e funcion aki. El a demostra un amor 
enorme p’e mundo di aviacion cual sigur ta hopi t’esnan cu tin un 
admiracion special pa sr. Kelly.” 

Nelson Kelly conhuntamente cu su famia a declara di no tuma un 
despedida, pero lo t’ey pa conseha y guia unda cu mester demostrando 
un biaha mas su dedicacion n’e profesion aki. Como un simbolo di cariño 
special sr. Kelly a ricibi un plakaat for di e mandatario y varios regalo di su 
coleganan cu tin un aprecio grandi pa nan colega cu ta baha cu pensioen. 
Aunke nan sa cu nan lo mire frecuentemente, tur presente a desea Nelson 
Kelly tur clase di exito y p’e disfruta su tempo liber bon mereci. 



E CANTIDAD di placa cu a wordo totalmente separa di e invesi 
transporta den container cu carni riba su ruman, e politco Jos \ 
di e negoshi di Hennie van Rey di Segun De Telegraaf, hu: 
Roermond, ta mas grandi cu loke nombra na prome instante 
husticia a duna di conoce te awor. di 3.9 miyon euro cu a wordc 
Ta calcula cu tabatin un total di 7.3 pa Aruba den dos biaha. 
miyoneurocuawordocontrabandia tabata scondi den carni j 
for di Hulanda pa Aruba. Hennie van Rey (74), run 

E investigacion di labamento di politico Jos van Rey, a ad 
placa riba Hennie van Rey, ta Polis cuetabatasadie dos ei 

Rene Herde 

E mentira di MEP riba 
medida a wordo para 
den Pariamento mes 

Lider di PDR mes a mustra cu ta un mentira! 



E MENTIRA cu MEP a usa pa purba lanta pueblo y en 
especial trahadornan di Gobierno (=Polis, trahadornan 
di hospital, maestronan di scol, Duaneronan y otro 
departamentonan) ta cu den e ley cu a wordo aproba 
lo tin medida den dje. 

Esta cu trahadornan lo bay perde netamente e 
mentiranan cu bou Gobierno di AVP nan a haya bek, 
segun lider di fraccion di AVP, drs. Rene (Baba) Herde. 
Beneficionan manera indexering pa costo di bida. Apesar 
di cu AVP a mustra cu loke MEP ta bisa absolutamente no 
ta berdad, MEP a sigui circula e mentira aki den pueblo 
y bou di sindicatonan. 

E Presidente di Sindicato di Polis a hasta comete e eror 
di parti e mentira aki den un carta mal traha bou di su 
miembronan. 

RETO 

Durante di e reunion di Parlamento, Rene Herde di AVP 
a reta e miembronan di MEP pa mustra unda den e ley 
tin scirbi cu ta bay tin medida. 

Tur e miembronan di MEP a rabia y a cuminsa busca 
excusanan falso ta scapa nan cara. Alfin t’e lider di e 
partido PDR mes, kende tambe ta den oposicion, a bisa 
enfaticamente cu “no tin medida den e ley aki”. 

E lider di PDR cu ta un abogado cu conoce ley bon, 
a papia berdad ora el a bisa cu den e ley no tin niun 
medida. 


E caso di labamento di placa di Van Rey ta parce 
mas grandi cu loke a pensa 

Ta calcula cu un total 
di 7.3 miyon tabata 
scondi den carni 

aki. Van Rey. 

Ministerio Publico y e abogado di HennieVanReyacamofiaenegoshi 
Van Rey, Gitte Stevens, ainda no a di carni como Castimexy tambe e ta 
confirma esaki. doño di apartement na Aruba, Del 

Van Rey ainda ta deteni desde final Rey. E ta propietario tambe di Del 
di juni unda e la wordo deteni aki Rey Real Estate and Construction 
dgacion na Aruba y despues di su detencion Company. 

^an Rey. a wordo manda Hulanda. 

sticia a Complice, Ramon H. ta doño di e 

e suma EinvestigacionribaVanReyabinna restaurant Madame Janette. 

) manda cla despues di un otro investigacion 

E placa ribalabamentodiplaca, cutawordo E pregunta ta na unda e cantidad 
jevries. yama Tunis. Esnan responsabel di placa cu tabata di un total di 7.3 
lan di e den e caso aki tabata Ramon H., miyonta. Esakitaribainvestigacion 
miti na kende tambe ta un sospechoso den ainda. Ta sospecha cu e placa aki a 
avionan labamento di placa y ta partner di wordo manda Merca. 


Ora a kita e mentira aki cu MEP a usa for di nan, no a 
keda nan nada otro cu sigui cu nan plan di agresion, 
violencia y destruccion, cu a sigui despues di e reunion. 
Esaki a mustra cu MEP ta sigui purba gaña pueblo enbez 
di presenta plan of ideanan pa )mda nos pais bay dilanti. 
Esaki ta demostra tambe e dicho di pueblo cu ta bisa: 
“Mentira ta core duru, pero semper berdad ta alcans’e.” 























